text:
Pebrero 1 ANG KATARONG MOPALIG-ON
BASAHA: Salmo 33:8-22
Ang katarong makahimong lig-on sa nasod, apan ang sala maoy makaalaot
niini. -Panultihon 14:34
Ang gisulti sa Panultihon 14:34 ikadapat sa
daghanang sibilisasyon nga nangagi: “Ang katarong makahimong lig-on
sa nasod, apan ang sala maoy makaalaot niini.” Nagtuo kita nga matukod
ta ang usa ka nasod pinaagi sa kinatibuk-ang kita niini o mga armas nga
gigamit sa pagpana-lipod niini, apan ang Dios miingon nga ang katarong
sa katawhan maoy patukoranan sa usa ka nasod.
Ang panalipod sa kanasoran
Ang mga tawo sa China kanhi mitukod sa lig-on kaayo nga
paril nga mopanalipod kanila gikan sa mga mabangis nilang kaaway nga manulong
gikan sa Amihanan. Kini may 1,500 ka milya nga kaliyokan, 12 ngadto sa
40 ka tiil nga kalapdon ug 20 ngadto sa 50 ka tiil nga kahabogon. Dili
kini makatkat sa kaaway, ni ilang malumpag o malibot.
Apan sa unang 100 ka tuig sukad kini matukod, makatulo
sudla sa kaaway ang China. Naunsa man kini pagkahitabo? Gisubornohan lamang
sa kaaway ang gwardya sa ganghaan. Ang dakong kasaypanan sa China mao ang
paggasto niinig dakong kantidad pagtukod sa paril, apan wala niini amomaha
ang katarong sa mga tawong nagbantay sa ganghaan.
Dili kita makasalig sa sistema sa depensa sa atong nasod
bisan unsa pa kini kalig-on. Apan makatabang kita sa pagpanalipod niini
pinaagi sa pagpabiling matarong aron dili kita masaway bisan kon kita nagpuyo
sa “kalibotan sa mga tawo nga hiwi ug daotan” (Fil. 2:15).
- HWR
Wala magsumikad sa iyang kagamhanan;
Kay ang seguridad walay katinoan
Gawas kon ang Dios sa tawo gituohan. - Sper
ANG KALIG-ON SA USA KA NASOD NAG-AGAD
SA KATARONG SA KATAWHAN NIINI.
Back to
Calender View for February
Pebrero 2 ANG PANIG-INGNAN
BASAHA: 1 Tesalonica 1
Bantayan ninyo pag-ayo ang katawhan nga gitugyan sa Dios kaninyo
. . . ipakita kanila ang maayong panig-ingnan. -1 Pedro 5:2-3
Dihay leyopardo nga midala sa iyang bihag nga
usa ngadto sa iyang lima ka bulan nga mga nati. Gisulayan sa mga nati pagpatay
sa bihag, apan napakyas sila, busa gipakita kanila sa inahan kon unsaon
kini pagpatay.
Walay pulos ang atong pagpangwali,
Napanid-an kong gigamit sa mama-ligyaay ug insurance kini
nga taktika. Human niya ikasulti kanako ang mga benepisyo sa iyang
gibaligya, iya dayong gipakig-ambit ang prebilihiyo nga napahimuslan
sa iyang kaugali-gong pamilya sa iyang insurance. Tungod sa iyang panig-ingnan
labaw kong nasabtan ang kamahinungdanon sa insurance.
Kon kita nagtinguha sa pagtudlo sa uban kon unsaon pag-ila
ug pag-alagad ang Dios, kinahanglan hunahunaon ta ang dakong kahimoan sa
panig-ingnan. Sa ingon nga paagi gisangyaw ni Cristo ug sa mga tinun-an
ang maong mensahe. Nakita sa tanan ang ilang pagkama-sinugtanon sa Dios
busa dali kini nilang nasabtan.
Ang pagpangulo pinaagi sa panig-ingnan mabungahon kaayo.
Sa dihang giingnan ni Pablo ang mga taga-Tesalonica, “giawat ninyo kami
ug ang Ginoo,” miingon usab siya, “tungod niini nahimo kamong panig-ingnan
sa tanang magtutuo sa Macedonia ug sa Grecia”(1 Tes. 1:6-7).
Ang pagpangulo dili lamang usa ka katungdanan nga may
titulo sama sa Nanay, Tatay, Magtutudlo sa Biblia, o Pastor. Ang gustong
mangulo ug motabang sa uban kinahanglan mahimo usa nga panig-ingnan.
- MRD II
Ug ang mga butang nga atong gipanulti;
Walay pulos ang atong pagpanudlo
Kon kita sa panig-ingan wala magpangulo.
DILI MO IKATUDLO ANG WALA MO MASAYRI NI
IKAPAKITA ANG DALAN NGA WALA MO TULTOLI.
Back to
Calender View for February
Pebrero 3 BASAHA ANG BIBLIA
BASAHA: Salmo 119:129-136
Gikalipay ko ang imong mga balaod, dili ko kalimtan ang imong mga
sugo. -Salmo 119:16
Nakita sa bata ang dakong libro nga naputos na sa
abog ibabaw sa estante. Kay wala man niya kini sukad makita, gipangutana
niiya ang iyang inahan labot niini. Daw naulaw ang inahan nga miingon,
“Ah, mao kana ang Biblia, ang Libro sa Dios.” Naghunahunag
makadiyot ang bata, ug unya miingon, “Kon Libro kana sa Dios, Nay, mas
maayo tingalig iuli ta kana Kaniya kay wala may nagbasa niana dinhi.”
Dugangi ang gugma ko sa Pulong Mo
Sa daghang panimalay, talagsa ra mabasa ang Biblia.
Gani, wala kini hatagig pagtagad o hikalimtan na ba kaha hinoon.
Mabasa lamang kini kon may magdaot o mamatay sa pamilya. Ug gawas sa Salmo
23, wala na silay hanaw labot sa ubang bahin sa Biblia nga makatabang
nila.
Kanus-a pa ba ang kataposang higayon nga gibasa ug gitun-an
mo ang Biblia? Tinuod, Libro kini sa Dios --apan wala Siya magtinguha sa
pagbawi niini. Gusto Niya nga imong basahon, pamalandongan, sabton,
tuohan, ug sundon ang mga pagtulon-an niini.
Kana ang hinungdan sa pagpatik sa Atong Kalan-on
sa Adlaw-adlaw. Ang matag pamalandong nagtinguha sa pag-tabang kanimo
sa pagsabot sa Pulong sa Dios, ug kini gamiton lamang alang niini nga katuyoan.
Gibasa mo ba ang teksto karong adlawa. Kon wala pa, nganong dili mo man
kini basahon karon dayon? Ayaw tugti nga hikalimtan sa imong panimalay
ang Biblia. - RWD
Ug sa kanunay niini paghinumdom,
Pagbasa niini sa kaadlawon
Ug pagpamalandong sa kagabhion. - Watts
KON WALA MABASA ANG BIBLIA MO,
LAGMIT NAGLUYA ANG KALAG MO.
Back to
Calender View for February
Pebrero 4 LAOM SA DIOS
BASAHA: Salmo 145:14-21
Ang tanang mga buhi malaomon nga nag-alagad kanimo. -Salmo 145:15
Usa ka buntag niana samtang ako namalit, gikahinabi
ko ang usa ka masilakong Cristohanon. Miingon siya nga gamay ra ang
iyang sweldo, apan nadasig ako sa iyang gipakig-ambit nga sugilanon: “Bag-o
lang nangutana ang akong pastor kon nagkinahanglan ba akog pinasahing pag-ampo
alang sa materyal kong panginahanglanon. Ako mitubag, ‘Iampo lang nga mailhan
ko pa sa hingpit si Cristo, kay pinaagi Kaniya madawat ko ang tanang butang!’”
Tataw nga naandan na niining bayhana ang pagsalig sa Dios ingon nga
tinuod nga tigsangkap sa iyang mga panginahanglanon.
Dawata ang kasingkasing ko, Ginoo,
Ang Salmo 145 gisugdan ni David uban sa bug-os nga pahayag
sa iyang pagdayeg sa Dios (vv.1-13). Unya misulat siya labot sa dakong
panginahanglan sa tawo ug giunsa kini pagtagbo sa Dios uban sa kadagaya
sa Iyang kapaigoan (vv.14-21).
Unsa man gayod diay ang nakapakgang sa plano sa Dios labot
sa pagkinahanglan ug pagsangkap? Ang problema mao kini: Kita nagkinabuhi
uban sa pagtuo nga may gahom kita pagtagbo sa tanan tang gikinahanglan.
Mao nga makugang kita kon mousab ang dagan sa atong kinabuhi. Apan mao
kana ang gikinahanglan ta aron kita makat-on paglaom sa Dios. Kinahanglan
ilhon ta nga bugtong ang Dios lamang ang makasangkap sa atong panginahanglan.
Ang Ginoo nagtinguha pag-atiman kanimo ug sa tanan
mong panginahanglanon. Tugtan mo ba Siya? - JEY
Kini gihalad alang lamang Kanimo;
Imo na sa hingpit ang kasingkasing ko,
Ug ang kabubut-on Mo tumanon ko. - Mick
MATAGBO SA DIOS ANG TANAN NATONG PANGINAHANGLANON.
Back to
Calender View for February
Pebrero 5 TALIWALA SA KAHILOM
BASAHA: Salmo 46
Hunonga ang inyong panag-away ug ilha nga ako mao ang Dios.
-Salmo 46:10
Tulo ka bulan human kasubhi ang Tugpahanan Internasyonal
sa Denver niadtong Pebrero 1995, daghan ang nagsaulog tungod kay naangkon
nila ang usa ka butang nga dugay na nilang gipangandoy --ang kahilom. Mga
molupyo sila duol sa Tugpahanan Internasyonal sa Stapleton nga gisirhan
dihang nasubhan ang tugpahanan sa Denver.
Talikdi sa makadiyot ang kalibotan,
“Mao ra kamig mibalhin sa laing lugar,” dihay miingon.
“Mahimo kang makig-istorya, motan-aw sa telibisyon, o magtrabaho sa imong
nataran uban sa kahilom.”
Sagad tang tawgon nga “panahon sa kahilom” ang takna nga
gigahin ta alang sa pagpamalandong. Sulod sa pipila ka mga gutlo sa matag
adlaw, gitalikdan ta ang kagahob sa kalibotan aron pagtuman sa sugo sa
Makagagahom nga Dios sa paghilom ug pag-ila nga Siya mao ang Dios (Sal.
46:10).
Daw katingad-an nga sa tibuok adlaw gialirongan
kita sa mga huni, kukabildo sa radyo, mga telibisyon nga nagdagan
bisag walay nanan-aw. Gikahadlokan ta ba ang kahilom? Si T. S. Eliot misulat,
“Asa ta ba hikaplagi ang pulong, asa kini molanog? Dili sa dapit nga walay
igong kahilom.”
Dili ta mapahunong ang nagdahunog nga mga eroplano. Apan
unsa bay mahimo tang biyaan karon aron makapamati kita sa tingog sa Dios
diha sa kahilom? - DCM
Ug sa Dios pagkig-uban!
Sa imong pag-inusara
Ang Dios uban sa kasuod himamata. - Oatman
ARON HIDUNGGAN MO ANG TINGOG SA DIOS,
TALIKDI ANG KAGAHOB SA KALIBOTAN.
Back to
Calender View for February
Pebrero 6 GUGMA UG KALUOY
BASAHA: Mateo 20:29-34
Naluoy si Jesus kanila ug gihikap niya ang ilang mga mata. -Mateo
20:34
Milingiw ako dihang nakita ko siya nga miliotliot
sa paradahan. Tigulang na siya ug nagkagidlay ang bisti nga mipanalipod
kaniya gikan sa hilabihang katugnaw. Milingkod siya sa labing duol nga
lingkoranan, ug nagtikuko sa katugnaw. Ang niwang niyang kamot hugot nga
mihawid sa daan nga sweter nga iyang gikupo. Gitan-aw ko siya uban sa kaluoy
ug kahingawa.
PAMALANDONGI KINI
Sa sunod nga terminal dihay abtik nga batan-ong lalaki nga misakay.
Himsog kaayo siya, nagpula- pula ang aping, ug ambongan ang pamarog. Nakita
usab niya ang hilom nga pag-antos sa tigulang. Sa wala pa siya manaog sa
ikatulong terminal, milabay siya sa nahimutangan sa tigulang ug unya nawala
na siya. Sa sabakan sa tigulang babaye iyang gibilin ang iyang gwantis
nga panit.
Wala ako masayod kon magtutuo ba siya ni Cristo o dili. Apan
kini ang nasayran ko: Nakita niya ang panginahanglan sa tigulang ug kini
iyang gitagbo uban sa kaluoy --samtang ako nagtan-aw lamang. Wala man gani
ako makahunahuna sa paghatag kaniya sa akong gwantis. Gipakita niadto nga
batan-on ang kaluoy nga dili ko hikalimtan. Mipahinumdom kini kanako sa
kaluoy nga miaghat kang Jesus pagbalik sa panan-aw sa duha ka buta didto
sa Jericho (Mat. 20:34), ug sa pagsikripisyo sa Iyang kinabuhi didto sa
krus.
Sundon ta ang panig-ingnan sa atong Ginoo --tabangan ug hatagan
ta ug paglaom ang mga nagkinahanglan. - DCE
Nganong sagad nagdumili man kita pagpakitag kaluoy?
Dili ta matabangan ang tanan, kinsay atong matabangan?
Unsaon ta pag-ugmad ang dugang kaluoy?
ANG TINUOD NGA KALUOY MAO ANG GUGMA NGA NAGLIHOK.
Pebrero 7 ANG KINAIYA SA DIOS
BASAHA: Isaias 2:6-18
Pasalipod sa mga bato ug tago sa yuta aron paglikay sa kasuko sa
Ginoo sa iyang gahom ug sa iyang himaya.-Isaias 2:10
Ang tawo mihulagway sa Ginoo sumala sa iyang kaugalingong
panghunahuna ug kini ang iyang gihimong patukoranan ug depensa sa posisyon
nga iyang gibarogan.
ALANG SA DUGANG PAGTUON
Usa sa masangkarong hulagway sa Dios mao nga Siya gugma.
Kini maoy gigamit sa tawo kon gusto niyang isipon ang Dios ingon sa buotan
nga apohan nga tungod sa naghingapin Niya nga gugma alang sa tanan, dili
gayod makaako sa pagsilot kanila. Bisag unsa pa ang sala nga ilang mabuhat,
nagtuo sila nga kataw-an lang kini sa Dios ug unya talikdan. Sila moingon,
“Gihigugma pag-ayo sa akong Dios ang katawhan ug dili Siya makaako sa pagsilot
kanila.”
Apan dili ta mahulagway sa ingon kasayon ang kinaiya sa
Dios. Kini masangkaron ug tulogkaron ug dili maabot sa atong hunahuna ang
katibuk-an sa Iyang pagkamao. Tinuod, Siya Dios sa gugma, apan ang
Isaias 2 miingon nga Siya ang Dios nga angay kahadlokan: “Kay may adlaw
nga gitagana ang Ginoo nga Labing Gamhanan aron pagsilot sa tanang mga
garboso, sa tanang gamhanan ug halangdon” (v.12). Dili kana ang buhaton
sa maluluy-ong Dios nga wala magtagad sa sala.
Ang tahas ta isip mga sumusunod sa Dios mao ang
pag-ila Kaniya kutob sa atong maabot. Kinahanglan tun-an ta ang daw nagkasumpaki
Niya nga kinaiya ug unya yukboan ta Siya -ang atong Ginoo nga makagagahom,
mahimayaon, ug lisod nga tugkaron. - JDB
Ang Dios balaan (Ex. 3:3-6), apan maluluy-on (Sal. 108:4);
matarong (Buh.17:30-31), apan mahigugmaon (Jn.3:16-17)
dili-matugkad (Sal.145:3); apan mailhan (Jn. 14:6-9)
PANGITAA ANG DAGWAY SA DIOS ARON
MOLIG-ON ANG PAGTUO MO KANIYA.
Back to
Calender View for February
Pebrero 8 ANG KAMATUORAN
BASAHA: Juan 18:28-38
Ang anaa sa kamatuoran mamati kanako. -Juan 18:37
Pipila ka mga tinun-an sa balaod sa Unibersidad sa
Duke ang nakighisgot labot sa moralidad uban sa huwes sa estado nga si
William Hoeveler. Sumala pa sa hulad nga gipatik sa US News & World
Report, ang huwes mipasidaan, “Moabot ang panahon nga hayloon kamo sa pagpanglimbong.
Ang inyong kaugmaon nag-agad sa buhaton ninyo nianang higayona.Bisag daghan
kamog anak, o dako ang inyong utang, usa lang ang angay ninyong itubag:
‘Dili!’”
Oo, si Jesus ang Kamatuoran, ang Dalan,
Kita usab moatubang sa takna nga ingon niana sa
atong kinabuhi. Wala nay molabaw pa kama- hinungdanon kay sa itubag
mo kang Jesu-Cristo -- Siya nga miingon atubangan sa usa ka
huwes, “Tungod niini natawo ug mianhi ako sa kalibotan alang sa usa lamang
ka tuyo nga mao ang pagsaksi sa kamatuoran. Ang anaa sa kamatuoran mamati
kanako” (Jn. 18:37).
Si Jesus nagmatinud-anon sa pulong ug sa buhat, apan labaw
niana,Siya maoy talagsaong hulag- way sa kamatuoran (Jn.14:6).Bugtong Siya
lamang ang makabutyag sa limbong nga anaa sa atong kasingkasing ug
makaawhag kanato sa pagmatinud-anon diha sa atong kaugalingon, ngadto
sa uban, ug ngadto sa Dios. Sa madugay o sa madali, kita kinahanglan mohukom
kon itugyan ta ba o dili ang atong kaugalingon kang Jesu-Cristo, nga mao
ang kamatuoran.
Ilhon ta nga kita nakasupak sa balaod sa Dios ug dawaton
uban sa pagtuo ang tanyag sa kalu- wasan ni Jesus. Kini ang labing
mahinungdanong hitabo sa imong kinabuhi. - DJD
Nga modala kanimo sa kapahulayan;
Tuohi Siya sa walay langan
Ug ikaw sa hingpit mabulahan. - Stockton
ANG IMONG PAINGNAN SA KAHANGTORAN
NAG-AGAD SA PAGDAWAT MO SA KAMATUORAN.
Back to
Calender View for February
Pebrero 9 MGA TAWO NGA LISOD SABTON
BASAHA: 2 Corinto 12:11-21
Gikalipay ko ang mga kahuyang, mga panamastamas, mga kalisdanan,
mga paglutos, ug ang mga kakulian tungod kang Cristo. -2 Corinto
12:10
Dihay panahon nga wala ko hatagig managsamang pagtagad
ang tanang membro sa iglesia nga akong gialagaran. Niadtong bag-o pa akong
pastor, dihay misaway sa akong wali atubangan sa daghang tawo. Usa ka semana
human niadto, diha na usay deakono nga miingon nga maayo ang
akong wali apan sama ra kini kaordinaryo sa leksyon sa Sunday School.
PAMALANDONGI KINI
Niadtong panahona, wala ko pasalamati ang Dios alang niining
mga tawo nga hinawayon. Diha
pa gani nagsulat sa luyo-luyong organista ug misaway sa iyang hitsura.
Gikaguol kini pag-ayo sa organista. Apan karon nahikat-on na ako
sa pagtagad, bisan gani sa paghigugma niadtong mga manaway kanako.
Samtang gibasa ko ang gisulat ni apostol Pablo sa
mga taga-Corinto, nakita ko ang iyang pagpadayag sa kapait sa iyang kasakit
ug sa kadako sa iyang gugma. Dili makataronganon ang pagsaway nga
nadawat ni Pablo gikan sa mga taga-Corinto (2 Cor. 10:10), apan nagpadayon
siya sa pag-alagad kanila. Nasayran niya nga ang mga tawong lisod sabton,
sama ra sa malisod nga kahim-tang, maoy moaghat kanato sa pagsandig sa
Ginoo ug pagtugot Kaniya sa pagpakita sa Iyang gahom diha sa atong kinabuhi
(12:9-10).
Sa pagpanglabay sa katuigan, uban sa panabang sa Dios,
nahigugma ko na kadtong nanaway kanako. Daghan kanila ang nahimo kong higala.
Dili sayon ang pagpakig-uban sa mga tawong lisod sabton, apan mahimo ta
kini pinaagi sa gahom sa Espiritu.-HVL
Unsa may buhaton mo kon sawayon ka?
Nganong lisod man kini bugtian sa gugma ug pailob?
Unson mo man paggamit ang Mateo 5:43-48 sa mga panahon nga ingon
niini?
ANG LABING SAKIT NGA PAGSAWAY MAO
ANG MOPABUKHAD SA IMONG KAAYO.
Back to
Calender View for February
Pebrero 10 PAGDAYEG --BISAN SA KASAKIT
BASAHA: Buhat 16:22-29
Magpasalamat kita sa Dios . . . nga nagpanalangin kanato sa
tanang espirituhanong gasa sa langit diha sa atong pagkahiusa kang Cristo.
-Efeso 1:3
Si Terry Waite mao ang maisogong Ingles nga
miadto sa Lebanon aron sa paghikay sa kagawa- san sa mga bihag niadtong
panahon sa internasyonal nga krisis sa pagpamihag. Apan siya gidakop ug
gibilanggo usab.
Kon unos sa kinabuhi mohampak,
Sulod sa mga adlaw ug gabii sa iyang pag-inusara sa selda,
wala siya mahibalo kon unsay iyang dangatan. Apan matag buntag gibasa niya
ang pag-ampo nga gisulat ni Hara Elisabet niadtong 1596. Dinhi iyang gipadayag
ang “labing tiunay ug kinasing- kasing nga pasalamat alang sa pagpadagaya
sa Dios sa Iyang kaluoy, sa Iyang pag-amping, ug paglig-on kaniya, ug ingon
man sa tanang grasya nga iyang nadawat diha kang Jesu-Cristo.”
Ingon ba niini ang pag-atubang ta sa kalisdanan?
Kon magkalisodlisod na gani kita, mag-ampo dayon kita sa Dios nga humpayon
Niya ang atong kasakit ug ayohon ang atong balatian, nga kita Iyang lig-onon
ug hatagan sa atong panginahanglan. Husto man kana nga pag-ampo ug angay
ta gayod kining dalhon sa Amahan. Apan nahinumdoman ta ba ang pag-ampo
ug pag-awit ug mga pagdayeg nila ni Pablo ug Silas sulod sa bilanggoan?
(Buh. 16:25). Gidayeg ta ba ang Dios tungod sa paghatag Niya kanatog kinabuhi,
ug ingon man sa saad sa kinabuhing dayon?
Kon pasalamatan ta ang hilabihang kaayo
sa Dios, ikahalad ta usab ngadto Kaniya ang pagdayeg --bisan taliwalasa
kasakit. - VCG
Ug kanimo nangawala ang tanan,
Ang tanan nga panalangin mo ipha,
Ug pasalamati ang Ginoong Dios. - Oatman
ANG PAGDAYEG SAYON LAMANG IKAPADAYAG SA MGA
TAWO NGA SA ILANG PANALANGIN NAG-IHAP.
Back to
Calender View for February
Pebrero 11 AYAW SALIGI ANG TAWO
BASAHA: Salmo 146
Ayaw saligi ang mga tawo bisag pangulo sila, ni saligan mo ang dili
makaluwas kanimo. -Salmo 146:3
Kon isalig ta ang atong kinabuhi sa kamot sa tawo,
bisan kinsa pa nga tawo, nan, wala ta kini mapahilona sa husto. Kay
bugtong ang Dios lamang ang atong kasaligan. Kon isalig ta kini sa atong
kapikas, o sa atong anak o sa atong pastor, magmahay lang unya kita sa
kaulahian.
Iya ako sa Hari nga kanako nagmahal,
Sa iyang libro nga giulohag Ang Alatimanon sa Langit
si C.S. Lewis misulat, “Sa sinugdan, natural lamang nga mosuso ang bata
sa iyang inahan bisan kon wala pa niya kini mailhi. Sa ingon nga paagi,
natural alang kanato ang pag-ila sa tawo nga mitabang kanato sa walay pagpakaila
kang Cristo nga nagpaluyo kaniya. Apan dili kita angayan magpabilin nga
mga masuso. Kinahanglan maila ta ang tinuod nga Maghahatag. Kay kondili,
magsalig kita kanunay sa tawo. Usa kini ka kabuangan, kay may panahon gayod
nga pakyason kita sa tawo. Masayop bisan ang pinakabuotan kanila ug tanan
sila mangamatay. Tinuod nga angay kitang magpasalamat sa mga tawo nga mitabang
kanato; angay ta silang pasidunggan ug higugmaon. Apan dili mo gayod angay
saligan sa hingpit ang bisan kinsang tawo.”
Ang tigsulat sa Salmo 146 nag-ingon nga dili ta angay
saligan ang mga tawo --bisan ang mga pangulo (v.3). Hinonoa, siya misulat,
“Bulahan ang tawo nga sa iyang mga kinahanglan nagsalig sa Dios ni Jacob,
aron tabangan siya sa Ginoo nga iyang Dios” (v.5).
Ang Dios kasaligan gayod kay gituman Niya sa tanang
panahon ang Iyang gisaad. Siya ang Labaw nga Maghahatag. - DCE
Naako ang Iyang kaluoy ug grasya
Bisan asa ako, kini Iyang gipadagaya,
Sa tanang panahon Siya dili mobiya. - Smith
ANG AKONG DIOS MAGSANGKAP SA TANAN
NINYONG MGA KINAHANGLAN. -Filipos 4:19
Back to
Calender View for February
Pebrero 12 HAGIT SA MATAG ADLAW
BASAHA: Mateo 16:21-28
Kon may buot mosunod kanako, kina-hanglan nga magdumili siya sa iyang
kaugalingon, magpas-an sa iyang krus sa tanang adlaw, ug magsunod
kanako. -Lucas 9:23
Mipilit gayod sa panumdoman ni Charles Swindoll kining
gisulti sa usa ka tigulang nga taga-Texas niadtong siya bata pa:
“Ang kalisod sa kinabuhing Cristohanon mao ang pagkinabuhi niini sa matag
adlaw.”
Ang Cristohanong kinabuhi
Husto kana. Ang pagsunod kang Cristo mao ang pagkinabuhi pinasikad
sa mga nakutlong pagtu- lon-an sa kagahapon ug sa inadlaw nga kasibot sa
atong pagpanugyan. Dili kita makasalig sa nangaging mga kalamposan, sa
mga pag-ampo sa miaging semana, o sa mga sugilanon sa Biblia nga nabati
ta sa mga gagmay pa kita.
Ang matag adlaw nagdala ug hagit ug kahigayonan.
Hagiton ang atong pagtuo, ug kana nga hagit mao ang atong kahigayonan sa
pagtubo diha sa atong relasyon uban sa Dios. Si Jesus mismo nag-ingon nga
kadtong buot mosunod Kaniya kinahanglan mosalikway sa ilang kaugalingon
ug motuman sa Iyang kabubut-on. Ang Ginoo miingon, “Kon may buot mosunod
kanako, kinahanglan nga magdumili siya sa iyang kaugalingon, magpas-an
sa iyang krus sa tanang adlaw, ug magsunod kanako” (Luc. 9:23).
Sa pagbanagbanag sa matag adlaw, hunong sa makadiyot ug
pahinumdomi ang imong kaugalingon nga kining adlawa Iya sa Dios, ug gamiton
alang sa Iyang himaya, ug labing magmapuslanon kon dili mo hikalimtan ang
gibuhat ni Jesus didto sa krus alang kanato.
Sugod karon, isipon ta ang atong kinabuhi sa ingon nga
paagi. Usa kini ka pagpanugyan sa matag adlaw. - JDB
Labaw kay sa pag-ampo ug pagsalig nga nangagi na;
Kini ang paghalad sa matag adlaw
Sa kinabuhi mo ngadto kang Cristo. - Sper
ANG PAGHALAD SA IMONG KINABUHI KANG CRISTO
NAGDALAG HAGIT SA MATAG ADLAW
Back to
Calender View for February
Pebrero 13 HADUOL SA LANGIT
BASAHA: 2 Corinto 5:1-9
Kay nagkinabuhi man kita pinaagi sa pagtuo ug dili pinaagi
sa atong makita.
-2 Corinto 5:7
Ang paborito kong polyeto labot sa ebanghelyo giulohag
“Kon Ang Langit Palandongon Ko.” Gisulat kini ni Joni Eareckson Tada, nga
nabakol dihang naaksidente siya sa iyang paglangoy niadtong tin-edyer pa
siya. Gidawat ni Joni nga dili sayon ang paghunahuna sa langit. Kinahanglan
mamatay ka usa sa dili ka pa makaadto didto, gawas lamang kon buhi ka pa
sa pagbalik ni Jesus! Apan ang Dios migamit sa mga pagsulay aron kita makahunahuna
bahin sa langit.
Pagsud-ong sa Iyang dagway,
Si Joni nagkinabuhi, nagbiyahe ug nagministro sa
iyang wheel chair. Nagsulat siya labot sa langit uban sa bug-os nga pagsalig:
“Hingpit ang akong pagtuo nga labaw kong gikahinangpan ang langit karon
kay sa niadtong ako makalakaw pa. Kay ang pag-antos maoy moandam kanato
alang sa langit. Ang langit labaw pa natong kahinaman.”
Nasabtan ni apostol Pablo kini nga kahinam. Siya miingon nga
gikahinaman ta ang langit, dili tungod kay gusto kitang mamatay,kondili
tungod kay gusto kitang mabuhi sa tinuoray uban sa atong Ginoo hangtod
sa hangtod (2 Cor.5:6-8). Apan hangtod moabot kining panahona, “nagkinabuhi
man kita pinaagi sa pagtuo ug dili pinaagi sa atong makita”(v.7).
Dihay tigulang nga gitimbaya sa ingon niini:
“Maayo kay ania ka pa sa kalibotan sa mga buhi!” “Sayop kana! Ania ako
sa kalibotan sa mga himalatyon,” siya mitubag, “Apan gikahinangpan ko ang
pag-adto sa kalibotan sa mga buhi, kay sa dili madugay moadto na ako sa
langit.” Kanang tawhana nahilangit na! Ikaw? - JEY
Kini ang gikahinaman sa akong kalag;
Ang mga pagsulay ug mga unos sa dalan ko
Antoson hangtod Siya mahimamat ko. - Chisholm
ANG GANTI SA LANGIT TAKOS NGA IBAYLO
SA MGA KAPAKYASAN SA KALIBOTAN.
Back to
Calender View for February
Pebrero 14 TIUNAY NGA GUGMA
BASAHA: 1 Juan 3:10-18
Pagmatinud-anon kamo sa inyong paghigugma. -Roma 12:9
Matag adlaw sulod sa 20 ka tuig, gisulatan ni Antonio
ug balak sa gugma ang iyang asawa. Apan sa korte diin gihusay ang ilang
diborsyo, giangkon ni Antonio nga gisulat niya kini aron pagpuyok sa dominante
niyang asawa, ug dili tungod sa dako niyang paghigugma niini. Ang huwes
mihatag kanila sa diborsyo ug mipahayag nga ang ilang kaminyoon usa lamang
ka pagpakaaron-ingnon.
Kon ang gugma taphaw lamang,
Ang mga relasyon tali sa mga Cristohanon maingon usahay
niini. Ang mga kaligutgot kanhi manggawas sa panahon nga magkabugto na
ang maayong relasyon. Ang usa ka bana o asawa motalikod sa kaminyoon nga
sulod sa dugay nang panahon daw malipayon. Ug sila moingon nga sila gikapoy
na sa pagpakaaron-ingnon.
Sumala sa 1 Juan 3, “kinahanglan nga matuod gayod ang
atong gugma ug dili sa pulong lamang; ipakita ta kini sa maayong buhat”
(v.18). Ang “gugma” ni Cain alang sa iyang igsoon nga si Abel mao ang nagtakuban
nga kasina nga misangko sa pagsilaob sa iyang kasuko (v.12). Ug kitang
tanan nasayod sa kataposan niana nga sugilanon(Gen.4:8).
Sa kaminyoon man, o sa atong relasyon tali sa atong isig-kamagtutuo,
mopasulabi gayod ang kaligutgot kon taphaw ang atong gugma. Inay nga kita
magpakaaron-ingnon lamang, dawaton ta sa tinuoray ang hagit sa pagmatinud-anon
sa atong paghigugma (Rom. 12:9). - MRD II
Kini tigpakaaron-ingnon ug malimbongon,
Ang kaligutgot gihambin sa sulod
Sa dili madugay mosilaob gayod. - DJD
DILI TIGPAKAARON-INGNON ANG TIUNAY NGA GUGMA
Back to
Calender View for February
Pebrero 15 PAGSIMBA NGA WALAY PULOS
BASAHA: Salmo 115:1-11
Ayaw pagbaton ug laing dios gawas kanako.-Exodo 20:3
Dihay duha ka taga-Texas nga miadto sa Minnesota
aron mangisda ilalom sa yelo. Human nila ipatindog ang ilang tolda, gikuha
na nila ang gabas ug nangandam pag-uklab sa yelo dihang may nadunggan silang
tingog nga miingon, “Walay isda ilalom sa yelo.”
Dili sila makasulti, ni makakita,
“Ikaw ba kana, Ginoo?” nangutana sila uban sa kalisang.
“Dili,” may mitubag, “apan nasayod ako nga walay isda ilalom
nianang yelo. Ako ang tag-iya niining dapita, nga gigamit sa mga skater.”
Ang mga tawo nga nagsimbag mga dios gawas sa tinuod nga
Dios nahisama sa mga nangisda sa lugar nga napuno sa yelo. Ang tigsimbag
mga diosdios sa panahon ni Isaias nanlimbasog pagtuman sa gipangayo sa
ilang relihiyon. Dako kaayo ang ilang gigasto sa pagdayandayan ug bulawan
ug plata sa inukit nilang mga diosdios (Isa. 40:19-20). Giyukboan ug gisimba
nila ang binuhat sa kaugalingon nilang kamot (Sal. 115:4-7). Daw nagsimba
sila sa Dios, apan wala kini kapuslanan. Sama ra kini kawalay-pulos sa
pagpangisda ilalom sa yelo.
Ang atong Ginoo dili gayod mahimong lilokon sa tawo. Siya
mao ang “Ginoong Dios nga walay kataposan nga maoy nagbuhat sa tibuok kalibotan”
(Isa. 40:28). Ug gusto Niya nga simbahon ta Siya sa espiritu ug sa kamatuoran
(Juan 4:24). - HWR
Dili nila hidunggan ang pangaliya ta;
Walay ikasarang ang diosdios sa kalibotan --
Sa atong Ginoo nga makagagahom sa tanan. - Sper
PAGKADAKONG BINUANG SA PAGSIMBA SA BINUHAT
INAY NGA SA NAGBUHAT SA KALIBOTAN!
Back to
Calender View for February
Pebrero 16 DAG-A ANG KAHADLOK
BASAHA: Salmo 56
Kon aboton akog kahadlok, O Ginoo. . . mosalig ako kanimo.
-Salmo 56:3
Ania kita sa kalibotan nga gihasol sa kahadlok. Nahadlok
ang tawo sa sakit, sa kasamok sa pamilya, sa gubat ug gutom, ug sa palaaboton.
Apan dili ingon niini ang gibati sa mga nagsalig sa Ginoo. Sila andam sa
pag-atubang sa mga kalisdanan kay napahilona na man ang ilang kinabuhi
sa kamot sa langitnong Amahan nga labing gamhanan, kinsa nasayod sa tanan
ug hingpit nga nahigugma kanila.
Ang paghugpa sa kakuyaw sa kagabhion
Si Henry Durbanville mihulagway kang John Chrysostom,
nga usa ka magwawali niadtong ika-4 nga siglo, sa ingon niini: “Bisan kon
gipapha siya sa katungdan nga iyang gihuptan isip labing banggiitan
nga magwawali sa iyang panahon, wala siya magpadaog sa kahadlok . “Unsay
angay kong kahadlokan?’ siya nangutana.”Ang kamatayon ba? Apan nasayod
kamo nga ako nagpakabuhi tungod kang Cristo, ug ang kamatayon mao ang pagdaog.
Ang hingilin ba? Apan ang kalibotan ug ang tanan nga ania niini Iya sa
Ginoo. Ang kawad-on? Apan wala kitay gidala dinhi sa kalibotan ug wala
kitay madala sa atong pagbiya dinhi. Busa wala ko tagda ang gikahadlokan
niining kalibotana, bisan kon gidawat ko uban sa pagmaya ang mga maayong
butang nga ania dinhi. Wala ko kahadloki ang kawad-on, wala ko pangantiha
ang kaharuhay, ug wala ko likayi ang kamatayon.’”
Ikasulti ta usab kini. Uban sa Dios nga atong Amahan,
kang Cristo nga atong Manluluwas,ug sa Espiritu Santo nga atong Giya, masarangan
ta ang matag hagit uban sa hingpit nga pagsalig Kaniya nga mibuntog sa
kahadlok. - RWD
Mopalisang sa kalag ko;
Apan walay makahilabot kanako
Kon sa Ginoo magpabilin ako.
SALIGI ANG DIOS UG DAG-A ANG KAHADLOK.
Back to
Calender View for February
Pebrero 17 PAGTUO NGA NAPAMATUD-AN
BASAHA: Juan 20:19-29
Kon wala banhawa si Cristo, kawang la-mang ang inyong pagtuo.
-1 Corinto 15:17
Si Oliver Stone mihimo ug pelikula bahin sa kinabuhi
ni John F. Kennedy, ang kanhing presidente sa Tinipong Bansa. Dili lunlon
matuod ang iyang istorya, apan siya miingon nga labaw nga mahinungdanon
ang kaugalingon niyang paghulagway sa maong hitabo kay sa nadokumento sa
kasaysayan.
Ang kasaysayan gipatik sa mga kasulatan
Dihay mga kadagkoan sa simbahan niadtong unang siglo nga
migamit niini nga panghunahuna sa ilang pagsaysay sa pagkabanhaw
ni Jesus. Gisagop nila ang tinuohan sa pagano nga si Jesus nabanhaw sa
espiritu, apan wala sa lawas.
Alang kang apostol Pablo, usa kini ka dakong bakak. Gisulatan
niya ang mga taga-Corinto labot sa kamahi-nungdanon sa tukmang ebedensya
sa kasaysayan. Iya silang gipahinum-doman nga si Jesus nagpakita kang Pedro,
ug ngadto sa ubang tinun-an, kang Santiago, ug sa mosobrag 500 ka testigo
sa samang higayon (1 Cor. 15:5-8). Daghanan sa nakakita Kaniya buhi pa
niadtong higayona ug makapama-tuod nga ang nabanhaw nga lawas ni Jesus
sama ra sa Iyang lawas sa wala pa Siya mamatay, bisan tuod ug may makapahibulong
nga gahom kining lawasa.
Ang ebedensya sa kasaysayan mahinungdanon alang sa Cristohanong
pagtuo. Ang pagkabanhaw ni Jesus sa unod maoy mopamatuod sa Iyang pagkadios,
sa pasaylo sa sala pinaagi sa Iyang kamatayon, ug sa paglaom sa kinabuhing
dayon. Ang pagtuo kang Jesus mao ang pagdawat sa Kamatuoran nga gipamatud-an
sa kasaysayan. -HVL
Sa gisulti ug gibuhat sa katawhan;
Apan ang Biblia nagpahayag sa Dalan--
Ang Manluluwas, ang Anak sa Dios. - JDB
ANG PAG-ILA KANG CRISTO MAO
ANG PAGDAWAT SA KAMATUORAN.
Back to
Calender View for February
Pebrero 18 GAHOM SA PAGTUMAN
BASAHA: 1 Juan 5:1-5
Kay ang ilhanan nga gihigugma nato ang Dios mao nga gitu-man nato
ang iyang mga sugo. -1 Juan 5:3
Niadtong 1995, nagtigom ang mga komposer sa mga kanasoran
didto sa London. Niining higayona, gipatugtog nila sa kompyuter ang duha
ka komposisyon sa piano nga lisod kaayo matugtog sa tawo. Gipalingkod nila
sa piano ang nagkorbata nga kompyuter nga ilang ginganlag Sibelius 7. Ug
sa tumang kabatid, gitugtog sa kompyuter ang lisod kaayo nga komposisyon
ni Gyorgy Ligeti, ang komposer nga taga-Hungary.
Bisan kon maglisod kita sa pagsunod,
Daghan ang naghunahuna nga, sama niining mga piyesa sa
piano nga lisod tokaron, ang mga sugo sa Dios lisod usab kaayong
sundon. Tinuod nga lisod ang pagtuman niini kon gahom sa tawo ang gisaligan
ta. Apan uban sa gahom ug sa Espiritu sa Dios sa sulod nato, ug sa atong
pagtuo kang Cristo, kita malamdagan.
Ang apostol Juan misulat,“Kay ang ilhanan nga gihigugma
nato ang Dios mao nga gituman nato ang iyang mga sugo, ug dili lisod tumanon
ang iyang mga sugo” (1 Juan 5:3).
Ang sunod nga bersikulo maoy mipatin-aw niini: “Kay
ang tanang anak sa Dios makabuntog sa kalibotan, ug gidaog nato ang kalibotan
pinaagi sa atong pagtuo” (v.4).
Dili kita mga kompyuter nga uban sa kabatid
makatugtog sa lisod nga piyesa. Apan ania kanato ang Anak sa Dios nga hingpit-matarong
ug Siya ang mohatag kanatog gahom sa pagsugot sa Iyang sugo.Ang Dios
Amahan ang mimugna sa “musika” sa kinabuhi ta diha sa Iyang Kasulatan.
Pinaagi sa Iyang Anak ug sa Espiritu, gituga Niya kanato ang kabatid sa
pagtugtog niini uban sa pagsalig ug kalipay. - DCM
Sa kasugoan ni Moses sa unang panahon,
Gipadala sa Dios ang hingpit tang panig-ingnan,
Karon ang gahom Niya kanato mapamatud-an. - Hess
ANG MGA TAHAS SA DIOS GIUBANAN
SA GAHOM SA PAGTUMAN NIINI.
Back to
Calender View for February
Pebrero 19 KATIBUK-AN SA PAG-AMPO
BASAHA: Mateo 6:5-13
Amahan namo nga naa sa langit . . . ihatag kanamo ang kalan-on nga
among gikinahanglan karong adlawa. -Mateo 6:9, 11
Lagmit nakabalita na kamo bahin sa tawo nga nag-ampo
sa kanunay sa ingon niini: “Ginoo, panalangini kami sa akong asawa, ang
anak kong si Juan ug ang iyang asawa, kaming upat lamang ug wala na. Amen”
Tudloi ako sa pag-ampo, O Ginoo;
Kasagaran sa atong pag-ampo pulos lamang pangayo.
Naanad na kitang moingon, “Hatagi ako niini ug niana. Amen.”
Kon paminawon ta ang atong pag-ampo, basig hunahunaon
ta nga ang sumbanan sa pag-ampo sa Mateo 6 naglakip lang sa pagpangayog
mga butang alang sa kaugalingon tang katagbawan. Apan basaha gani
pag-usab ang bersikulo 5 hangtod sa 13. Kon kita makigsulti sa Dios, angay
tang pasidunggan ang ngalan Niya, tumanon ang Iyang kabubut-on dinhi sa
yuta, pangayoon ang Iyang pasaylo, tinguhaon ang kalig-on aron magmadaogon
sa espiritu, ug ilhon ang Iyang gahom ug himaya.
Tinuod nga malipay ang Dios kon isulti ta Kaniya
ang atong mga kinahanglan, kay Siya mohatag man sa gipangayo sa Iyang katawhan.
Si Jesus miingon, “Kon kamo nga mga daotan mahibalong mohatag ug maayong
butang ngadto sa inyong mga anak, unsa pa kaha ang inyong Amahan nga atua
sa langit? Mohatag gayod siya sa mga maayong butang niadtong mangayo kaniya!”
(Mat. 7:11). Apan ang pagpa-ngayo dili ang katibuk-an sa pag-ampo.
Kahimut-an sa Dios ang atong pagpakigsuod ug pagdayeg Kaniya, ang pagkumpisal
ta sa atong sala ug usab ang atong mga pangaliya.
Kon sundon ta ang pag-ampo nga gitudlo kanato ni
Jesus, dili gayod kita magpunayg pangayo lamang. - RWD
Sa adlaw nga tanan kini ang pag-ampo ko.
Ipakita kanako ang kabubut-on Mo;
Tudloi ako sa pag-ampo, O Ginoo. - Reitz
ANG PAG-AMPO DILI LAMANG USA KA LISTAHAN
SA MGA BUTANG NGA PANGAYOON MO SA DIOS.
Back to
Calender View for February
Pebrero 20 AYAW PAMAKAK
BASAHA: Genesis 37:23-36
Ang dili bakakon dili gustog bakak, apan makauulaw ang mga pulong
sa daotan.-Panultihon 13:5
Usa sa malisod nga sugo sa Dios mao ang pagsulti
sa tinuod. Ang siyam ka tuig kong anak nga si Steve kanunay kong gisultihan
nga kon gusto niyang saligan namo siya sa pagmaneho ug awto o pagbuhat
sa uban pang mga butang nga sagad buhaton sa mga tin-edyer pila ka tuig
gikan karon, kinahanglan tun-an na niya ang pagsulti sa tinuod karon
pa lamang.
Ginoo, hinloi ang kasingkasing ko
Ang pagsalig ug pagkamatinuoron maoy patukoranan sa maayo
nga relasyon. Saligan kita sa uban kon kita matinud-anon. Ang Dios misugo
“Isulti ninyo ang tinuod ngadto sa inyong isigkatawo” (Ef. 4:25). Dugang
pa, gikasilagan sa Dios ang bakak. Usa sa pito ka butang nga gikasilagan
sa Dios sumala Panultihon 6:19: “ang bakakong saksi.” Ug ang Juan 8:44
miingon nga ang Yawa bakakon ug siya ang amahan sa tanang bakak..
Sayon kaayo ang pagbakak. Daw kini ang labing maayong
paagi sa paglikay sa mga problema ug pagpanalipod sa atong kaugalingon
kon kita masayop. Apan dili ka papahulayon niini. Busa bitaw nga nahadlok
ang mga igsoon ni Jose sa silot nga ilang matagamtaman unya kon mahibal-an
nga gibaligya nila siya (Gen. 37:31-33; 50:15).
Ayaw pamakak. Malisod nga sugo, apan ang pagtuman niini
makapahimuot sa Dios ug sa katawhan. - JDB
Ug tudloi sa pagmatinud-anon;
Sa kaligdong tugahi ako
Sa tanang binuhatan ug pulong ko. - Sper
ANG PAGPAMAKAK MOTABON SA DAGHANG SALA -- SA PAGKAKARON!
Back to
Calender View for February
Pebrero 21 SAPNAYON KA SA KANUNAY
BASAHA: Salmo 55:16-22
Itugyan sa Ginoo ang imong kabalaka, ug lig-onon ka niya. -Salmo
55:22
Dihang gibuhat sa New York ang habog nga riles
sa tren, daghan ang nahadlok nga matumpag kini tungod sa kabug-at sa mga
pasahero niini. Ang kanhing presidente sa Seminario sa Teolohiya sa Princeton
nga si Francis L. Patton, misulti kanamo nga “ang nagdumala sa maong proyekto
nalingaw sa pagpahibalo sa publiko nga ang gikargahan nag pila ka
tonelada ang maong riles, ug ang kalig-on niini gipailalom na sa hugot
nga pagsulay, busa walay angay kabalak-an ang mga tawo nga
kasarangan lang ang timbang.
Sama sa usa ka Amahan, amomahon Niya kita,
Gitandi dayon kini sa propesor sa espirituhanong kinabuhi:
“Ingon niana ang pagtan-aw ko kang Cristo.” Nasiguro ni Patton nga matahas
niya ang dalan ngadto sa langit “ibabaw sa kagubot ug alikabo sa kinabuhi
sa matag adlaw, tungod kay kining dalan sa ibabaw . . . lig-on ug dili
matumpag.”
Ang langitnong Amahan nga misaad pag-amoma sa katawhan
sa Israel gikan sa ilang pagkatawo hangtod sa ilang pagkatigulang(Isa.
46:3-4), misaad usab sa dili pagbiya kanato (Heb. 13:5). Ang Iyang grasya
sa kaluwasan diha kang Jesu-Cristo dili gayod mabug-atan, ang Iyang kalig-on
dili matay-og. Ang gamhanang kamot sa atong langitnong Amahan andam sa
pagsapnay sa tanang moduol Kaniya.
Uban sa pagtuo sa usa ka bata, saligan ta ang pulong sa
salmista ug itugyan ang atong mga kabalaka sa Ginoo (Sal. 55:22),kay nasayod
kita nga dili Niya kita pakyason.
- VCG
Ang tanan tang kahuyang wala matago Kaniya;
Sa Iyang mga bukton kita Iyang sapnayon,
Ug gikan sa tanang kaaway Iyang luwason. - Lyle
ANG MGA SAAD SA DIOS MAS MASANGKARON
KAY SA KALISDANAN SA KINABUHI.
Back to
Calender View for February
Pebrero 22 TAKNA SA KALIPAY O KASAKIT?
BASAHA: Lucas 16:19-31
Kinahanglan mamatay ang tagsatagsa sa makausa, ug tapos niini hukman
siya sa Dios. -Hebreo 9:27
Dihay drayber sa punerarya nga miinom ug alak samtang
nagtrabaho siya usa ka Sabado niana. Kusog ang ulan niadtong buntaga ug
gitugnaw siya. Wala nakuha sa alak ang iyang katugnaw, apan nahubog siya
ug wala na makatultol sa sam-ang. Napurag paabot didto sa sam-ang ang mga
tawo nga mitambong sa lubong.
Sa kapulihay tawgon ka na sa Dios
Pagkagabii, nakita sa pulis ang drayber nga natulog daplin
sa dalan uban sa patayng lawas. Apan gabii na kaayo ug dili na mahimong
ilubong ang patay. Kay dili man sila maglubong sa Domingo, nalangan pa
gayod kini.
Sa Lunes, gitaho sa mantalaan nga ang patayng lawas sa
62 anyos nga tawo “nalubong ra gayod --duha ka adlaw human sa gitakdang
oras.”
Apan sa pagkatinuod,ang maong tawo namatay sa tukmang
oras.Ang kalangan sa paglubong kaniya walay kalabotan sa pagtabok sa iyang
kalag ngadto sa kahangtoran sa panahon nga gitakda sa Dios.
Mahitabo kini kanatong tanan samtang dili pa mobalik si
Cristo. Alang sa anak sa Dios, ang kamatayon maoy modala sa kalag sa presensya
sa Manluluwas (2 Cor. 5:8). Apan alang niadtong misalikway kang Cristo
(Juan 3:18), ang kamatayon maoy mosira sa ganghaan sa langit dihadiha ug
moabli sa ganghaan ngadto sa silot nga walay kataposan..
Ang matag usa kanato makighimamat sa Magbubuhat sa gitakdang
oras. Ang atong pagkaandam niining panahona nag-agad sa atong pagdawat
kang Cristo karon. Andam ka bang moatubang sa kamatayon? -MRD
II
Pagdawat sa Iyang kaluwasan;
Kon nasayran mo lamang ang imong dangatan;
Sa walay langan kini huptan mo. - Peterson
SA TAKNA SA KAMATAYON, KITA MOTABOK NGADTO SA
DUMALAYONG KALIPAY O KALAGLAGAN.
Back to
Calender View for February
Pebrero 23 PAGSIMBA SA DIOS
BASAHA: Salmo 95:1-7
Dali kamo, mangyukbo kita ug mosimba kaniya. -Salmo 95:6
May pipila ka tawo nga naghunahuna nga walay kalainan
ang pagsimba sa pagtan-aw ug konsyerto. Moadto kita sa dapit nga taas ug
alkoba, makig-uban sa mga tawo nga susamag hilig kanato, ug unya mosentro
sa atong atensyon sa atubangan. Sa ingon nga paagi managsama
ang duha.
PAMALANDONGI KINI
Apan daghan ang kalainan sa duha. Dili ka kinahanglan
mopalit ug tiket aron makasulod sa simbahan. Dili ka mahimong magdalag
makaon sa sulod. Apan kini ang dakong kalainan: Ang katuyoan sa pagsimba
dili ang paglingaw-lingaw.
Dinhi nasayop ang daghang mga magtutuo. Nagtuo sila
nga ang mga tawo sa atubangan nagtinguha sa paglingaw ug pagpaukyab kanila.
Sayop kini. Dakong sayop. Ang Dios mao ang angay natong
ipataliwala diha sa iglesia. Gani, moadto man kita sa iglesia aron pagsimba
Kaniya.
Si John Phelan, Jr. misulat: “Ang pagsimba wala gibuhat
aron paglipay kanako, pagpagaan sa akong pamati, pagtagbaw sa akong gusto,
o pagtagbo sa akong sukdanan. Ang pagsimba alang sa Dios! Dili ako ang
sentro sa pagsimba. Ang Dios ang angay ipataliwala.”
Giaghat kita sa teksto ta karong adlawa, Salmo 95,
sa pagduol sa Dios nga mapasalamaton uban sa kalipay ug sa kataha.
“Dali kamo, mangyukbo kita ug mosimba kaniya” (v.6). - DCE
Unsay hinungdan sa akong pagsimba?
Unsay akong mabuhat aron maandam ako sa pagsimba?
Unsaon ko pagsentro pa sa akong hunahuna sa Ginoo?
ANG TINUOD NGA PAGSIMBA NASENTRO SA DIOS.
Back to
Calender View for February
Pebrero 24 PAGTUBO SA ESPIRITU
BASAHA: Filipos 3:1-16
Bisag nag-anam nag kahugo ang among lawas, ang among espiritu gilig-on
adlaw- adlaw. -2 Corinto 4:16
Lagsik pa gihapon ang magbabalak nga si Henry W.
Longfellow bisan kon siya tigulang na. Dihang gipangutana siya sa sekreto
sa iyang kalagsik, si Longfellow mitudlo sa namulak nga kahoy sa
mansanas ug miingon, “Kanang kahoya tigulang na kaayo, apan wala pa kini
mamulak sa tumang katahom sama sa pagpamulak niini karon. Kanang kahoya
nagtubo sa matag tuig. Ug sama niana ako naningkamot pagtubo sa matag tuig.”
Ginoo, agaka ug putlia ako,
Ingon niana ang plano sa Dios alang sa Iyang mga anak.
Bisag mahugo na ang atong lawas, ang atong espiritu kanunay nga gilagsik.
Ang mga kasinatian sa kinabuhi maoy mopalapad sa hagip-ot tang panlantaw
kon kini tugtan ta.
Ang apostol Pablo nakakaplag sa kalamboan sa diha sa iyang
pagpakig-uban kang Jesu-Cristo. Nagtinguha siya nga masinati niya
sa hingpit si Cristo, dili lamang sa pulong kondili sa buhat usab (Fil.
3:8, 10). Kini nagpasabot sa pagbasa (2 Tim. 4:13), sa pagbag-o sa panghunahuna
(Rom. 12:1-2), pagdawat sa pagsulay ingon nga kabahin sa laraw sa Dios
alang sa atong kaayohan (Rom. 8:28), ug ang pagpabiling matinumanon diha
kang Cristo (2 Tim. 2:13).
Ang mga Biblia nga gigamit, ang pag-ampo nga subay sa
kabubut-on sa Dios, ug ang pagsalig Kaniya sa bisan unsang kahimtang maoa
ang kinaiya sa Cristohanon nga nagtubo. Makita ba kini kanato?
- RWD
Bisan nga ako nagpangamuyo
Nga ako pinaagi sa gugma Mo
Mag-anam ug kahiamgid Kanimo. - Garrison
ANG PADAYON NGA PAGTUBO DIHA KANG CRISTO
NAGSUMIKAD SA DUGANG PAKIGSUOD KANIYA.
Back to
Calender View for February
Pebrero 25 BAG-ONG KUSOG
BASAHA: Isaias 40:25-31
Kadtong mosalig sa Ginoo makabaton ug bag-ong kusog. -Isaias
40:31
Anad na kaayong mobahin sa iyang panahon ang mga
asawa ug inahan karon. Gibahin niya ang iyang oras sa iyang mga katungdanan
sa simbahan, sa iyang panimalay, sa komunidad, ug uban pang mga responsabilidad.
Midangop ako Kanimo sa pagkinahanglan ko
Ang akong anak nga si Tina, anad usab sa ingon niining
kinabuhia. May mga panahon nga kapuyon siya sa ingon niining kahimtanga,
apan nakakaplag siyag paagi sa pagsulbad niini.
Nagsugod kini usa ka buntag niana dihang nataranta siya
sa iyang pagmata kay gibati niyang nalumsan na siya sa iyang buluhaton.
Mikuha siyag lapis ug misulat: “Dili kapuyon ang Dios. Dili mahigawad ang
Dios. Dili maglibog ang Dios. Dili mataranta ang Dios.”
Human niya isulat ang mga kinaiya nga dili Iya sa Dios,
gisulat na usab niya kini: “May kalinaw diha sa Dios. Dili masayop ang
panahon nga gitakda sa Dios. Dili kahubsan ug kalagsik ang Dios. Ang Dios
ang nagpahilona sa tanan. Nasayran sa Dios ang tanan.” Ug unya siya misulat,
“Kini nga Dios ania sa sulod nako. Naglihok Siya pinaagi kanako.” Human
niya masulat kining mga pulonga, nahanaw na ang iyang kataranta. Sa wala
pa siya mobungat, “Dili na ako makapadayon,” naamgohan niya nga nagkinahanglan
diay siyag bag-ong kusog.
Nagkapuliki ka ba sama kang Tina? Nagkinahanglan ka bag
kahumpayan? Basaha ang teksto karong adlawa, ang Isaias 40, ug isipa ang
dili kahubsan nga tuboran sa kalig-on sa Dios. Ug pangayo Kaniya sa bag-ong
kusog. - DCE
Ug ako wala mapakyas;
Nasinati ko ang Imong gugma ug kalig-on,
Ug ako may kalagsik na usab. - Longfellow
KAY ANG DIOS NAG-AMOMA MAN KANATO,
IKATUGYAN NATO KANIYA ANG ATONG KABALAKA.
Back to
Calender View for February
Pebrero 26 AYAW PAGDUMOT
BASAHA: Lucas 6:27-36
Pag-ampo kamo alang sa mga tawo nga nagpasipala kaninyo. -Mateo 5:44
Unsa kahay anaa sa hunahuna sa mga tawo kansang kinabuhi
gihampak sa trahedya sama sa pagpatay? Unsay naghatag kanilag kalig-on
sa pagpadayon human patya ang ilang minahal sa kinabuhi?
Kon ang pagsulay sa kinabuhi mipaluya kanimo
Alang kang Mae Allen, ang tubag mao ang pag-ampo. Ang
iyang bana nga si Jimmy namaligyag alahas sa Virginia. Nailhan siya sa
iyang kamatinuoron ngadto sa iyang mga kleyente sulod sa dugay nang panahon.
Gipusil siya didto sa iyang tindahan 15 ka tuig kanhi, ug hangtod karon
wala pa hidakpi ang nagpatay kaniya.
Niadtong hapona, nawad-ag mahigugmaong Lolo ang
mga apo ni Jimmy Allen. Natapos ang 38 ka tuig nga kaminyoon ni Jimmy ug
Mae sa dili oras. Ug ang ilang anak nga si Vicky Fuquay, ang inahan sa
duha nila ka apo, misandig sa kahumpayan diha sa gipanulti ni Mae aron
maatubang niya ang ugma nga walay pagdumot.
Giingnan ni Mae si Vicky, “Sa dili ka pa matulog karong
gabhiona, iampo ang mamumuno sa imong amahan. Ang pagbuhat niya niini nagpaila
nga wala niya mailhi si Jesus.” Pag-ampo alang sa usa ka mamumuno? Dili
kini ang sagad buhaton taliwala sa mga trahedya nga ingon niini, apan mao
kini ang labing maayong lakang ngadto sa kahumpayan
Kon kita pasipad-an, baslan ta kini sa diosnon nga paagi.
Ang pag-ampo alang sa nagpasipala kanato maoy labing maayong tambal sa
kasingkasing nga nasakitan.
- JDB
Ug ang kalisdanan dili mo na mauto,
Diha sa hilom nga pag-ampo pangitaa
Ang kahumpayan nga sa Dios gituga.
TUTOKI SI CRISTO, ANG KAHAYAG, ARON MAKAKITA KA
TALIWALA SA KANGITNGIT SA KALIBOTAN.
Back to
Calender View for February
Pebrero 27 LUMPAGA ANG PARIL
BASAHA: Buhat 8:1-8
Mahimo kamong akong mga saksi sa Jerusalem, sa tibuok Judea ug Samaria.
-Buhat 1:8
Mahinungdanon ang gipahayag ni Lucas diha sa Buhat
8:1 diin iyang gisulat nga ang iglesia “nagkatibulaag . . . sa Samaria.”
Sa wala pa kini mahitabo, ang mga Cristohanon nagpuyo sa naandan nilang
dapit sa Jerusalem --diin ang pagkunsad sa Espiritu nahittabo sa Adlaw
sa Pentecostes, ug diin paspas nga mikaylap ang kaiglesiahan. Lagmit ikalipay
sa mga Cristohanon niadtong panahona ang pagpuyo na lamang sa Jerusalem.
Apan gilutos sila ug nangadto sa laing dapit -sa Samaria.
Ang paglumpag sa mga paril
Wala silay tinguha sa pag-adto sa Samaria. Alang
kanila angay likayan kining dapita sa mga Judeo nga but-an. Gitunglo kining
sa dapita sa mga propeta sa Daang Tugon; gani, wala man patabanga ni Nehemias
ang mga tawo dinhi sa pagtukod sa templo kay wala niya magustohi ang ilang
kinaiya (Ne. 2:19-20). Tungod sa dugay nang panagbangi sa relihiyon
ug kultura tali sa mga Judeo ug sa mga taga-Samaria, giisip sa mga Cristohanon
kanhi nga ang Dios maoy nagtukod sa paril nga nagbulag kanila.
Apan gilumpag sa Dios kini nga paril. Gikasilagan
sa Dios ang bisan unsa nga mopahilayo sa ebanghelyo gikan sa katawhan.
Gimandoan ni Jesus ang Iyang mga tinun-an sa pagsangyaw sa maayong balita
sa Samaria (Buh. 1:8). Apan kon wala pa sila lutosa, wala sila manglakaw
ngadto sa Samaria aron pagtuman sa gisugo ni Jesus kanila.
Unsay mga sagabal nga mipakgang sa imong pagpakig-ambit
sa imong Jerusalem?
- HWR
Nga kanato mibulag
Nahitabo kon ang ebanghelyo
Sa usa ka kasingkaing dawaton. - Sper
GIBILIN KITA SA DIOS SA KALIBOTAN ARON
PAGSAKSI ALANG KANIYA DINHI.
Back to
Calender View for February
Pebrero 28 PAGBALIK NI JESUS
BASAHA: Isaias 40:1-5
Ang kabungtoran mahimong patag. -Isaias 40:4
Lab-as kaayo sa akong panumdoman ang among pagkatkat
sa mga bungtod sa Lanaw sa Michigan niadtong bata pa ako. Ang Pigeon Hill
nagbansiwag sa sa gihabogon nga mosobrag 300 ka tiil gikan sa Lanaw Muskegon
ug midagan kinig mga 20 ka hektaria. Lisod kaayo ang pagkatkat niining
matahom nga bungtod.
Matapos na unya ang atong mga pan-antos,
Apan wala nay Pigeon Hill karon. Gipalit kini sa
dakong kompanya nga tighimog mga molde ug puthaw. Gigamit nila ang dagkong
makinaryas aron pagkuha sa yuta niini ug gikarga kini sa mga barko ug gidala
ngadto sa Detroit ug sa mga dapit diin sila may mga pabrika. Kini isagol
nila sa mga molde alang sa makina ug uban pang produktong puthaw.
Hinay-hinay nga nalumpag ang Pigeon Hill. Ang bungtod
nga lisod katkaton kanhi, karon malakwan na sama sa parke.
Ang pagkapatag sa Pigeon Hill mipahinumdom kanako sa maanindot
nga paghulagway ni Isaias sa pagpangandam alang sa pagbalik ni Cristo (Is.
40:1-5). Patagon ang tanang bukid, abonohan ang mga patag, ug tul-iron
ang hapsayon ang mga dapit nga gansalgansalon sa ikaduhang pagbalik ni
Jesus. Mobalik Siya uban sa Iyang himaya, ug ang mga adlaw sa sala ug pag-antos
mahimo na lamang unyang kabahin sa atong panumdoman.
Sa atong pagpaabot nianang mahimayaong adlaw, kita moingon:
“Hinaut pa unta! Umanhi ka na, Ginoong Jesus!” (Gip.22:20). - DCE
Ug mawagtang ang atong kasakit,
Ug unya moapaw ang atong kalipay
Kon ang pagbalik ni Jesus maaninag ta -Metcalf
MAKUNHORAN ANG KABUG-AT SA PALAS-ANON TA
KON MAHIMAMAT NATO SI JESUS.
Back to
Calender View for February


c: text/html

text:
Product Description
Ulipristal Acetate Powder (26784-99-4) video
Ulipristal Acetate Powder (26784-99-4) Spagputli:
Ulipristal Acetate Powder (26784-99-4) Deskrip:
Ang ulipristal acetate giaprubahan alang sa medikal nga paggamit sa Estados Unidos kaniadtong 2010. Naa kini sa Lista sa Mahinungdanang Gamot sa World Health Organization, ang labing epektibo ug luwas nga mga tambal nga gikinahanglan sa usa ka sistema sa kahimsog. Sa United Kingdom gigasto ang NHS mga 17 pounds matag kurso sa pagkontrol sa pagpanganak sa emerhensya nga 2015. Aron mapauswag ang pag-access, gisugyot sa pipila ang tanan nga mabdos nga hatagan ang usa ka reseta alang sa paggamit kung gikinahanglan.
Ang ulipristal acetate powder nahisakop sa mga selective progesterone receptor modulators, antagonistic ug agonistic nga epekto sa progesterone receptor. Kini ug ang lawas sa progesterone receptor nga nagbugkos aron mapugngan ang mga receptor sa progesterone. Ang asido nga asido sa iyang pagkaepektibo nagdepende sa oras sa paghatud sa siklo sa pagregla. Ang paghatud sa tunga nga folicular hyperplasia mahimong makapugong sa folliculogenesis ug makunhuran ang konsentrasyon sa estradiol. Pagdumala sa luteinizing hormone sa rampa sa mga follicle sa nadugay nga pagkalaglag sa 5 ~ 9 nga adlaw. Ang Corpus luteum sa sayo nga administrasyon nga dili klaro nga pagkalangan sa pagtapos sa endometrium, apan makahimo sa pagkunhod sa endometrial nga gibag-on nga 0.6 ± 2.2mm (gipasabut nga ± SD).
Reperensiya:
- Pormularyo sa nasyonal nga British: BNF 69 (69 ed.). Ang Asosasyon sa Medisina sa Britanya. 2015. p. 510, 560. ISBN 9780857111562.
- Trussell, James; Raymond, Elizabeth G .; Cleland, Kelly (2014). "Emergency Contraception: Usa ka Kataposang Kahigayunan sa Paglikay sa Wala Gisabut nga Pagbuntis" (PDF). Mga Pagbasa sa Kontemporaryo sa Balaod ug Katarungan sa Katilingban. 6 (2): 7–38. Gi-archive (PDF) gikan sa orihinal kaniadtong 23 Septyembre 2010.
- HRA Pharma (Marso 2013). "Mga nasud diin gilansad ang ellaOne". Paris: HRA Pharma. Gi-archive gikan sa orihinal kaniadtong 28 Hulyo 2013. Nakuha kaniadtong 25 Marso 2014.

robotstxt: allowed

filter: keep


text:
Ang medisina sa kahon sa kahon gigamit sa among mga katigulangan. Sa Sidlakan, kining talagsaon nga tanum gigamit hangtud karon, nga naghunahuna nga kini usa ka tambal alang sa daghang mga sakit. Busa unsa man ang usa ka boxwood? Ang Boxwood usa ka evergreen shrub nga motubo gikan sa 2 ngadto sa 12 metros ang gitas-on. Ang tanum makita sa kontinente sa Aprika, sa Europa, Asia, bisan sa America.
Nga Kategoriya Hydrangea garden
Ang Hortensia (Latin nga ngalan - hydrangea) adunay gikan sa 30 ngadto sa 100 ka espisye sa mga tanum. Ubos sa natural nga kahimtang, ang hydrangea komon sa duha ka Amerika, sa Himalayas, sa Sidlakan ug Habagatang Asya. Garden hydrangea, kung unsaon pagpili sa usa ka dapit sa tanaman Nagkadaghan, ang mga hardinero, uban sa mga tanum nga prutas, nagdayandayan sa mga lugar nga adunay mga ornamental nga mga kahoy, sama sa hydrangea.


text:
Operating nga sistema: Android
Lisensya: Gawasnon
Deskripsiyon
BusyBox – sa usa ka sugo nga sistema palibot gipatay diha sa porma sa mga software uban sa usa ka hugpong sa mga utilities nga gidisenyo aron sa pagkab-ot sa labing taas nga performance sa usa ka Android-device. Ang software nagkinahanglan sa gamut sa mga bug-os-scale nga operasyon ug sa mga anaa sa operating system tabang sa kaso sa kapakyasan. BusyBox naghatag og usa ka access ngadto sa mga sugo console nga imong mahimo optimize ang RAM paggamit, overclock ang processor, usba ang file nga sistema, sa pagdumala sa mga network, nga buhat uban sa mga serbisyo sa sistema, ug uban pa BusyBox ambag sa pagsiguro sa pagsalmot sa mga programa sa ikatulo nga-sa partido nga mao ang mga focus sa pagpalambo sa kagamitan, katuyoan hardware ug sa kinatibuk teknikal nga paghingalan, pagtinagsa sa mga lalang.
Mga pangunang bahin:
- processor overclock
- Pagkamalaumon sa RAM paggamit
- Sa pag-edit sa usa ka file nga sistema
- Pagmugna sa bag-ong folder sistema
- management network


text:
Mangga nga Manamit
Kadya nga semana may ‘Mango Festival’ sa sangka mall nga marapit sa amun ginaistaran. Fashion Island ang ngaran na. Rugya kami pirme gaagto para magkaun, mag-grocery, maglantaw sine kag iban pa. Aragyan lang pauli sa amun condo halin as amun opisina. Kang nagligad nga semana daw halos adlaw-adlaw kami nag-agto sa mall nga dya. Gani naman-an namun nga may piesta kang mga mangga ukon ‘mamuang’.
Ano kuno dya kunsayuron? Manami gid dya nga tsansa para sa mga nagaprodukto kag nagabaligya kang mangga – hilaw man ukon luto, kag ginproseso. Luwas sa mga mangga, may iban man nga mga pagkaun nga ginabaligya kundi nga mas masadya pa gid.
Duro-duro ang klase kang mangga rugya sa Thailand. Grabe nga research ang ginahimo nanda agud nga makadiskubre sanda kang variety kang mangga nga nagakaangay sa gusto kang mga katawhan. Gani nga luwas sa mga tradisyonal nga klase may dyan man nga gin-improbar agud nga mas bahul, mas duro ang sulud, mas nipis ang liso, mas tam-is, mas aslum, mas ragumo, kag kun ano pa nga kalidad.
Ang akun nagustuhan amo ang ‘nam dokmai’ nga luto hay tam-is gid tana. Ang sa hilaw ukon berde, gusto ko ang ‘kyao sawoey’ hay bukut aslum, daw mansanas nga garagumo kun kan-un pero bukut tam-is. Nami lang dya kun berde pa pero kun maluto gani daw lain run ang sabor.
Dumduman ko sa atun kada summer nga kinaing man ang mangga nga gaabot sa balay. Kun hilaw pa gani ginahagay namun dya hasta nga maluto. Ang masadya hay kada sara kanamun may ginatandaan run sa mga ginahagay, kag pagkaluto na, kadasig pa sa alas kuatro nga madura. Makuun ang mga mal-am kato nga may ‘balabaw nga may darwa ka kahig’ nga nagtaban kang mangga.
Sa kaduruhon kang mangga kato, kun kaisa mga pira man kabilog sa kada adlaw ang amun makaun. Ginakaun namun ang mangga hindi lang pagkatapos kaun. Bisan ano oras lang. Kun kaisa gatiripon kami sa sagwa kang balay kag rugto magkaun. Wara run ti kihad-kihad pa kang kutsilyo. Mansig panit lang kang anda mangga. Amo dya ang nanami-an ko nga pagkaun kang mangga. Ragkut sa alima tungud nagaturo ang juice na, pero kanamit kag kasadya magkaun hay duro kamo. Ilabi na gid ka eksayting kun patago ang pagkaun hay ginkun-an kami kang amun ginikanan nga indi anay pagtandugun ang mangga pero natemtar gid tamun magbuul kang luto run kag magkaun sa likod kang balay.
Pero rugya sa Mango Festival pagusto lang ako ka pili. Para sa luto nga mangga, ginaimawan man dya kang pilit nga kan-un (kao niyao mamuang). Pagkatapos raha kang pilit sa steamer, huruman sa gata kang niyog nga ginpabukalan nga may kalamay kag asin. Kun magkaun run gani, puede man dugangan butang kang gata kang niyog kag kun ano-ano pa nga toppings parehas abi kang monggo nga ginsanlag. Manamit ugaring tama ka taas ang calorie na kadya. Kun sa atun gani ang luto nga mangga ginakaun man natun imaw kang ibos. Te daw parehas man nga kinaugali pero lain lang ang pagraha kang pilit. Rugya ginabutangan man kang kolor ang pilit, parehas kang pandan (berde), strawberry (pink), butterfly pea ukon anchan sa thai (asul). Nabasahan ko nga ang ngaran sa tagalog kang butterfly pea amo ang ‘pukinggan’ pero hindi ko madumduman kun ano ang ngaran na sa Kinaray-a.
Ang iban pa nga klase kang mangga nga nakita ko amo ang ginproseso para matago kang buhay. Mayad dya nga himuon ilabi na gid kun tama ka duro ang mangga kag imbes nga madunot lang sa binit. Ang pinaka-tradisyonal amo ang “mamuang kuan”, kun sa diin ginlaga ang luto nga mangga (puree) sa kalamay, asin kag lemon asta magmara. Puede man imiksla ang aslum kag tam-is nga mangga para ma-adjust ang sabor.
Sa hilaw nga mangga, may sawsawan nga manamit, tawag nanda ‘namplawan’, makahang dya kag matam-is. Sa atun ang manamit ang mangga nga hilaw kag ginamos. Ginahimo man ang hilaw nga mangga nga salad, kag namit i-pares sa mga pagkaun parehas kang pinirito nga isda.
Nagalaway run ako samtang gina-type ko dya gani dapat hasta rugya lang anay ang akun istorya hay makaun ako anay kang mangga.
-
Mar 18 2013
garalaway man ko gani magsulat kadya hihihih
-
Mar 13 2013
karalaway Nang ba ..^^
-
Mar 12 2013
Sakto ra gen… Popular man ang phil mango ilabi na gid ang dried mango nga hindi pa gid ma kopya kang mga thais bisan anhun ka duro nga research parte kadya. Pero sa pag export kang fresh, ga panguna guro ang thai…


text:
Davao City – Gipaklaro karon sa Commission on Elections (COMELEC) Davao Region nga dili nila malutos ang mga kandidato nga sayo nangampanya sama sa ginahimo sa uban sa social media partikular ang Facebook.
Sumala ni COMELEC-XI spokesperson Atty. Krisna Caballero, dili pa nila makunsidera sa ilang buhatan nga ‘premature campaigning’ ang gihimo sa mga kandidato kay walay guidelines gipagawas ang ilang central office labot sa maong isyu.
Apan gipaniguro ni Caballero nga apil unya sa regulasyon ang limitasyon sa pagpangampanya ug pag-promotar sa mga kandidato ang social media partikular sa Facebook, Instagram ug Twitter accounts.
Nagbahad daan ang tigpamaba sa poll body nga pahamtangan og kaso ang si bisan kinsang kandidato makalapas sa guidelines sa kampanya sa eleksyon sunod tuig.
Gani kamatuoran niini, adunay kapin 200 ka mga kaso sa premature campaigning ug uban pang bayolasyon sa pagpangampanya ang desisyonanan pa sa komisyon, panapos ni Caballero.
RadyoMaN Joel Viray


text:
BALAY ug hustisya ang gipasalaig ni Mayor Oscar Moreno ngadto sa pamilya sa namatay nga leadman human gibundakan og hollow block ang nawong didto sa 15th de Septiembre St. Cor Varquez, Barangay 1, Balingasag, Misamis Oriental.
Nibisita si Moreno niadtong Enero 24 sa haya ni Argie Libaton Tresquio, 28, sa iyang panimalay sa Kahoa Pasil, Barangay Pita, Kauswagan, siyudad sa Cagayan de Oro.
Gitunol usab ni Moreno ang hinabang nga kwarta, mga kape, bugas ug uban pa.
Sa pakighinabi kang Moreno, giingong wala kini nahimutang sa dihang nasayran ang panghitabo ug nakita ang kuha sa closed circuit television (CCTV) camera ug nakurat sa nakita.
"I was shocked I could not believe it, mao ng nangita ko og pamaagi nga makaanhi para personally makita nakong pamilya mapaabot ko ang pahisubo ngadto kanila para matabangan sab sila, looy biya naningkamot lang tawon, nanarbaho," matud ni Moreno.
Gidugang pa ni Moreno nga looy kaayo ang kahimtang sa biktima labi na nga duna kini duha ka mga anak nga ang amahan nga tigulang na usab ang nag-atiman.
Gani ang ilang panimalay anaa sa kanipaan ug kung magtaob mosaka ang tubig sa ilang dapit.
"I am in shocked, I cannot believe mga mahitabo kini, yes akong gi-invite ang amahan nga moadto sa opisina kay atong matagaan og housing unit," matud ni Moreno.
Samtang emosyonal usab ang amahan sa biktima nga si Cesar nga mismong si Moreno ang nibisita kanila ug nagtunol og tabang.
"Akong kaguol murag nakuha-kuhaan kay gitabangan mi sa mayor. Nagpasalamat ko'g dako nga wa mi niya biya-e. Mayor salamat kaayo sa imong gihatag nga bugas ug kwarta," matud ni Tresquio.
Samtang sa pagsulat niini nga balita, padayon ang panawagan niini nga motahan na ang mga responsable.
Nasayran nga duna nay lima ka mga suspetsado ang gitakdang pasakaan na og kasong murder karong adlawa, Lunes, Enero 27, 2020.
Gitakdang ilubong ang patay nga lawas karong umaabot nga petsa 30 ning bulana.
SunStar website welcomes friendly debate, but comments posted on this site do not necessarily reflect the views of the SunStar management and its affiliates. SunStar reserves the right to delete, reproduce or modify comments posted here without notice. Posts that are inappropriate will automatically be deleted.
Do not use obscenity. Some words have been banned. Stick to the topic. Do not veer away from the discussion. Be coherent. Do not shout or use CAPITAL LETTERS!


text:
Dong Jiang (suba sa Pangmasang Republika sa Tśina, Guangdong Sheng)
- Alang sa ubang mga dapit sa mao gihapon nga ngalan, tan-awa ang Dong Jiang.
Suba ang Dong Jiang sa Pangmasang Republika sa Tśina.[1] Nahimutang ni sa lalawigan sa Guangdong Sheng, sa habagatan-sidlakang bahin sa nasod, 1,900 km sa habagatan sa Beijing ang ulohan sa nasod. Ang Dong Jiang mao ang bahin sa tubig-saluran sa Dong Jiang. Dong Jiang nidagayday paingon ngadto sa West Philippine Sea.
Ang mga gi basihan niini[usba | usba ang wikitext]
- ↑ Dong Jiang sa Geonames.org (cc-by); post updated 2012-01-18; database download sa 2017-02-07


text:
Kapitulo 2
Ang katubsanan moabut pinaagi sa Balaan nga Mesiyas—Ang kagawasan sa pagpili kinahanglanon sa panginabuhi ug kauswagan—Si Adan napukan aron ang mga tawo mahimo—Mga tawo gawasnon sa pagpili sa kalingkawasan ug sa kinabuhi nga dayon. Mga 588–570 B.C.
1 Ug karon, Jacob, ako mamulong nganha kanimo: Ikaw ang akong akamagulangan nga anak sa mga adlaw sa akong kalisdanan didto sa kamingawan. Ug tan-awa, sa imong pagkabata ikaw nag-antus sa mga kasakit ug hilabihan nga kasubo, tungod sa kapintas sa imong igsoon nga mga lalaki.
2 Bisan pa niana, Jacob, akong kamagulangan nga anak sa kamingawan, ikaw nasayud sa pagkagamhanan sa Dios; ug siya nagpahinungod sa imong mga kasakit alang sa imong kaayohan.
3 Busa, bulahan ang imong kalag, ug ikaw magpuyo nga luwas uban sa imong igsoon nga lalaki, si Nephi; ug ang imong mga adlaw igahin sa pag-alagad sa Dios. Busa, ako nasayud nga ikaw natubos na, tungod sa pagkamatarung sa imong Manunubos; kay ikaw nakasabut nga diha sa kahingpitan sa panahon siya moabut nga magdala sa kaluwasan ngadto sa mga tawo.
4 Ug ikaw anakakita diha sa imong kabatan-on sa iyang himaya; busa, ikaw bulahan ingon kanila ngadto kinsa siya moalagad diha sa lawas; kay ang Espiritu managsama, kagahapon, karon, ug sa kahangturan. Ug ang agianan giandam gikan sa pagkapukan sa tawo, ug ang kaluwasan bwalay bayad.
5 Ug ang mga tawo gitudloan sa igo nga sila amasayud sa maayo gikan sa dautan. Ug ang balaod gihatag ngadto sa mga tawo. Ug pinaagi sa balaod walay tawo nga bhatagan og kaangayan; o, pinaagi sa balaod ang mga tawo cisalikway. Oo, pinaagi sa temporal nga balaod sila ipahimulag; ug usab, sa espirituhanon nga balaod sila malaglag gikan niana diin maayo ug sila mahimo nga mauyamot sa kahangturan.
6 Busa, ang akatubsanan moabut pinaagi sa atong Balaan nga bMesiyas; kay siya puno sa cgrasya ug kamatuoran.
7 Tan-awa, siya mihalad sa iyang kaugalingon sa usa ka asakripisyo alang sa sala, sa pagtuman sa katuyoan sa balaod, sa tanan niadto kinsa adunay usa ka masulub-on nga kasingkasing ug mahinulsulon nga espiritu; ug nga wala nay lain nga ang bkatuyoan sa balaod mahimo nga matuman.
8 Busa, unsa ka dako ang pagkamahinungdanon sa paghimo niini nga mga butang nga masayran ngadto sa mga lumulupyo sa yuta, aron sila masayud nga walay tawo nga makapuyo nga buhi atubangan sa Dios, agawas pinaagi sa mga maayo nga buhat, kalooy, ug grasya sa Balaang Mesiyas, kinsa mitugyan sa iyang kinabuhi sumala sa unod, ug gikuha pag-usab pinaagi sa gahum sa Espiritu, nga siya unta makapahinabo sa bpagkabanhaw sa mga patay, ingon nga mao ang unang mabanhaw.
9 Busa, siya ang unang mga bunga ngadto sa Dios, tungod kay siya ang anangamuyo alang sa tanan nga mga katawhan; ug sila nga mituo kaniya maluwas.
10 Ug tungod sa pagpangamuyo alang sa atanan, ang tanan nga mga tawo moduol ngadto sa Dios; busa, sila mobarug sa iyang atubangan, aron bpagahukman kaniya pinasubay sa kamatuoran ug cpagkabalaan diin anaa kaniya. Busa, ang mga katuyoan sa balaod nga ang Usa nga Balaan mihatag, ngadto sa pagpahamtang sa silot nga gipauban, diin nga silot nga gipauban mao ang tugbang niana nga kalipay nga gipauban, aron sa pagtubag sa mga katuyoan sa dpag-ula—
11 Kay kini gikinahanglan gayud, nga adunay akatugbang sa tanan nga mga butang. Kay kon wala pa, akong kamagulangan nga anak sa kamingawan, ang pagkamatarung dili gayud mapahinabo, ni ang pagkadautan, ni ang pagkabalaan ni ang pagkauyamot, ni ang pagkamaayo ni ang pagkangil-ad. Busa, ang tanan nga mga butang kinahanglan malangkob ngadto sa usa; busa, kon kini usa lamang ka lawas kini kinahanglan magpabilin nga walay kapuslanan, nga walay kinabuhi ni kamatayon, ni pagkadunot o walay pagkadunot, kalipay ni pagkauyamot, ni pagbati ni pagkawalay pagbati.
12 Busa, kini kinahanglan gayud nga malalang alang sa usa ka butang nga walay kapuslanan; Busa wala untay akatuyoan diha sa tumong sa iyang pagkalalang. Busa, kini nga butang kinahanglan gayud nga mokawang sa kaalam sa Dios ug sa iyang walay katapusan nga mga katuyoan, ug usab sa gahum, ug sa kalooy, ug sa bkaangayan sa Dios.
13 Ug kon ikaw moingon nga walay balaod, ikaw moingon usab nga awalay sala. Kon ikaw moingon nga walay sala, ikaw moingon usab nga walay pagkamatarung. Ug kon walay pagkamatarung walay kalipay. Ug kon walay pagkamatarung ni kalipay walay silot ni pagkauyamot. Ug kon wala kining mga butanga, walay Dios. Ug kon bwalay Dios kita wala usab, ni ang yuta; kay wala untay paglalang sa mga butang, ni palihukon ni pagaaghaton; busa, ang tanan nga mga butang mahanaw.
14 Ug karon, akong anak nga mga lalaki, ako mamulong nganha kaninyo niini nga mga butang alang sa inyong kaayohan ug kasayuran; kay adunay Dios, ug siya amilalang sa tanan nga mga butang, sa mga langit ug sa yuta, ug tanan nga mga butang nga anaa kanila, mga butang nga palihukon ug mga butang nga baghaton sa pagpalihok.
15 Ug sa pagpahigayon sa iyang walay katapusan nga mga akatuyoan sa sangputanan sa tawo, human siya makalalang sa atong unang mga ginikanan, ug sa kahayopan sa umahan ug sa mga langgam sa kahanginan, ug diha sa katapusan, tanan nga butang nga nalalang, gikinahanglan gayud nga adunay usa ka katugbang; gani ang bgidili nga cbunga dkaatbang sa kahoy sa kinabuhi; ang usa tam-is ug ang lain pait.
16 Busa, ang Ginoong Dios mihatag ngadto sa tawo nga siya amolihok alang sa iyang kaugalingon. Busa, ang tawo dili makalihok alang sa iyang kaugalingon gawas kini siya bpagadanihon sa usa o sa lain.
17 Ug ako, si Lehi, sumala sa mga butang diin ako mibasa, kinahanglan gayud nga magdahum nga usa ka aanghel sa Dios, sumala niana nga nahisulat na, bnahulog gikan sa langit; busa, siya nahimo nga usa ka cyawa, nagtinguha niana diin dautan sa atubangan sa Dios.
18 Ug tungod sa iyang nahulog gikan sa langit, ug nahimo nga uyamut sa kahangturan, siya usab anagtinguha sa kauyamot sa tanan nga mga katawhan. Busa, siya miingon ngadto kang bEva, oo, gani kadto nga karaan nga bitin, kinsa mao ang yawa, kinsa mao ang amahan sa tanan nga mga cbakak, gani siya miingon: Kaon sa gidili nga bunga, ug dili ka mamatay, apan mahimo ka nga sama sa Dios, dmasayud sa maayo ug sa dautan.
19 Ug human si Adan ug si Eva amakakaon sa gidili nga bunga, sila gihinginlan gikan sa tanaman sa bEden, aron sa pag-ugmad sa yuta.
20 Ug sila nanganak; oo, gani ang abanay sa tibuok yuta.
21 Ug ang mga adlaw sa mga akatawhan gilugwayan, sumala sa kabubut-on sa Dios, nga sila unta bmaghinulsol samtang diha sa lawas; busa, ang ilang kahimtang nahimo nga usa ka kahimtang sa cpagsulay, ug ang ilang panahon gilugwayan, sumala sa mga sugo diin ang Ginoong Dios mihatag ngadto sa mga katawhan. Kay siya mihatag og sugo nga ang tanan nga mga tawo kinahanglan gayud nga maghinulsol; kay siya mipakita sa tanan nga mga tawo nga sila dnahisalaag, tungod sa kalapasan sa ilang mga ginikanan.
22 Ug karon, tan-awa, kon si Adan wala pa unta makalapas siya dili unta mapukan, apan siya magpabilin unta sa tanaman sa Eden. Ug ang tanan nga mga butang nga nalalang magpabilin unta sa mao nga kahimtang human sila malalang; ug sila tingali unta nagpabilin sa kahangturan, ug walay katapusan.
23 Ug sila dili unta makabaton og mga aanak; busa sila unta magpabilin diha sa usa ka kahimtang nga walay sala, walay hingpit nga kalipay, tungod kay sila wala makasinati sa pagkauyamot; walay gihimo nga maayo, kay sila wala makasinati og sala.
24 Apan tan-awa, ang tanan nga mga butang nahimo diha sa kaalam kaniya kinsa anasayud sa tanan nga mga butang.
25 Si aAdan bnapukan aron ang mga tawo mahimo; ug ang mga tawo cnaingon, nga unta sila makabaton og dhingpit nga kalipay.
26 Ug ang aMesiyas moanhi sa kahingpitan sa panahon, nga aron siya bmotubos sa mga katawhan gikan sa pagkapukan. Ug tungod kay sila natubos gikan sa pagkapukan sila nahimo nga cgawasnon sa kahangturan, nasayud sa maayo gikan sa dautan; sa pagbuhat alang sa ilang mga kaugalingon ug nga dili pagaaghaton, gawas kon kini mao ang silot sa dbalaod sa mahinungdanon ug katapusan nga adlaw, sumala sa mga sugo nga gihatag sa Dios.
27 Busa, ang mga tawo agawasnon sumala sa unod; ug ang tanan nga mga butang gihatag kanila diin angay ngadto sa tawo. Ug sila gawasnon sa bpagpili sa kalingkawasan ug sa ckinabuhi nga dayon, pinaagi sa halangdon nga Tigpataliwala sa tanan nga mga tawo, o pagpili sa pagkabihag ug sa kamatayon, sumala sa pagkabihag ug sa gahum sa yawa; kay siya nagtinguha nga ang tanan nga mga tawo unta mahimo nga mauyamot sama ngadto kaniya.
28 Ug karon, akong anak nga mga lalaki, ako unta manghinaut nga kamo mosalig sa halangdon nga aTigpataliwala, ug mopatalinghug ngadto sa iyang mahinungdanon nga mga sugo; ug magmatinud-anon sa iyang mga pulong, ug mopili sa kinabuhi nga dayon, sumala sa kabubut-on sa Balaang Espiritu;
29 Ug dili mopili sa walay katapusan nga kamatayon, sumala sa kabubut-on sa tawo ug sa dautan nga anaa niana, nga naghatag sa espiritu sa yawa og gahum sa apagbihag, aron pagdala kaninyo ngadto sa bimpyerno, nga siya mohari ibabaw kaninyo sa iyang kaugalingon nga gingharian.
30 Ako namulong niining pipila ka mga pulong nganha kaninyong tanan, akong anak nga mga lalaki, sa katapusan nga mga adlaw sa akong pagsulay; ug ako mipili sa maayo nga bahin, sumala sa mga pulong sa propeta. Ug wala akoy lain nga tuyo gawas sa walay katapusan nga kaayohan sa inyong mga kalag. Amen.


text:
Liar evil
Gigutom si dodong john john nangita og
Kan-anan aron mahuwasan ang naghilab niyang tiyan
Ni order og paklay tawgi og barbekyong atay
Lima ka platong kan-on og usa ka bandihadong bihon..
Pagkahuman og kaon nanghingiki sa iyang ngipon
Pagpaningil sa tindera nikalit lang og drama-drama
Pahilahiklak sa lamesa bisag deli madalag artista
Kay gikawat iyang pitaka.
Bakakon ka! liar evil ka!
Bakakon ka! liar evil ka!
Ang gwapo na boknoy sige lag suroy-suroy.
Buntag udto hapon ang pamahaw tingbon sa panihapon
Way lain buhaton mag stambay kay manglabni og celpon
Deli ra ba mokuha kung ang pon nimo way kamera
Kaluoy sa dalaga celphone niya tiway na
Gipangita siya ni spo1 juan way kalibutan
Hasta niya gyud niyang kurata kay siya gipangutana
Ingon siya wa ko kaila?
Bakakon ka! liar evil ka!
Bakakon ka! liar evil ka!
Bakakon ka! liar evil ka!
Bakakon ka! liar evil ka!
Naabay tikasan na motug-an
Naabay kawatan na motug-an
Bakakon ka! liar evil ka!
Bakakon ka! liar evil ka!
Bakakon ka! liar evil ka!
Bakakon ka! liar evil ka!


text:
Kapitulo 17
Si Jesus mitudlo sa mga katawhan sa pagpalandong sa iyang mga pulong ug pag-ampo aron sa pagsabut—Siya miayo sa ilang masakiton—Siya nag-ampo alang sa mga katawhan, ginamit ang pinulongan nga dili ikasulat—Mga anghel nangalagad ug ang kalayo miliyok sa ilang gagmay nga kabataan. Mga A.D. 34.
1 Tan-awa, karon nahinabo nga sa pagkahuman ni Jesus sa pagpamulong niini nga mga pulong siya milibut pagtan-aw pag-usab sa pundok sa mga katawhan, ug siya miingon ngadto kanila: Tan-awa, ang akong apanahon miabut na.
2 Ako nakasabut nga kamo mahuyang, nga kamo dili amakasabut sa akong tanan nga mga pulong nga gisugo kanako sa Amahan nga isulti nganha kaninyo niini nga higayon.
3 Busa, pamauli kamo sa inyong mga panimalay, ug apalandonga kini nga mga butang nga Ako miingon, ug pangayoa sa Amahan, pinaagi sa akong ngalan, aron kamo makasabut, ug bi-andam ang inyong mga hunahuna alang sa cugma, ug Ako moanha kaninyo pag-usab.
4 Apan karon amobalik Ako ngadto sa Amahan, ug usab aron bmagpakita sa akong kaugalingon ngadto sa cnawala nga mga tribo sa Israel, kay sila wala mawala ngadto sa Amahan, kay siya nasayud diin siya modala kanila.
5 Ug nahinabo nga human si Jesus nakapamulong, siya milibut sa iyang mga mata pag-usab ngadto sa pundok sa mga katawhan, ug nakakita nga sila naghilak, ug nagtan-aw kaniya ingon og nagpasabut nga sila mohangyo kaniya sa pagpabilin og diyutay pa nga panahon uban kanila.
6 Ug siya miingon ngadto kanila: Tan-awa, ang akong kasingkasing napuno sa akapuangod diha kaninyo.
7 Aduna ba kamo dihay mga masakiton? Dad-a sila ngari. Aduna ba kamo dihay mga bakol, o mga buta, o mga pungkol, o mga angol, o mga sanglahon, o mga dili makalihok, o kadto nga mga bungol, o kadto nga gitakbuyan sa tanan nga mga matang sa sakit? Dad-a sila ngari ug Ako moayo kanila, kay Ako adunay kalooy diha kaninyo; ang akong kasingkasing napuno sa kalooy.
8 Kay Ako nakasabut nga kamo nagtinguha nga Ako mopakita nganha kaninyo unsa nga Ako nakabuhat ngadto sa inyong mga kaigsoonan sa Jerusalem, kay Ako nakakita nga ang inyong ahugot nga pagtuo bigo nga Ako moayo kaninyo.
9 Ug nahinabo nga sa diha nga siya nahuman sa pagpamulong, ang tanan nga pundok sa mga katawhan, nagkahiusa, ug miduol uban sa ilang mga masakiton ug may mga balatian, ug ilang mga bakol, ug uban sa ilang mga buta, ug uban sa ilang mga amang, ug sa tanan kanila nga gitakbuyan sa tanan nga matang sa sakit; ug siya amiayo kanila matag usa kanila nga gidala ngadto kaniya.
10 Ug silang tanan, kadto kinsa nangaayo ug kadto kinsa mga maayo, miluhod sa iyang tiilan, ug misimba kaniya; ug kutob sa miduol kaniya ang kadaghanan amihalok sa iyang mga tiil, hangtud nga ang iyang mga tiil naligo sa ilang mga luha.
11 Ug nahinabo nga siya misugo nga ang ilang agagmay nga mga bata kinahanglan dad-on ngadto kaniya.
12 Busa sila midala sa ilang gagmay nga mga bata ug gipalingkod sila sa yuta nga nag-alirong kaniya, ug si Jesus mitindog sa ilang taliwala; ug ang pundok sa mga katawhan mihatag og agianan hangtud nga nadala na ang tanan ngadto kaniya.
13 Ug nahinabo nga sa diha nga nadala na silang tanan, ug si Jesus nagbarug sa taliwala, siya misugo sa pundok sa mga katawhan nga sila amoluhod sa yuta.
14 Ug nahinabo nga sa diha nga nakaluhod na sila sa yuta, si Jesus miagulo, ug miingon: Amahan, Ako anahasol tungod sa kadautan sa mga katawhan sa balay ni Israel.
15 Ug human siya nakapamulong, siya usab miluhod sa yuta; ug tan-awa siya nag-ampo ngadto sa Amahan, ug ang mga butang diin siya nag-ampo dili ikasulat, ug ang pundok sa mga katawhan nga nakadungog kaniya mipamatuod.
16 Ug sa ingon niini nga matang sila nagpamatuod: Ang amata wala pa makatan-aw, ni ang dunggan makadungog, kaniadto, sa mahinungdanon ug kahibulongan nga mga butang diin kami nakakita ug nakadungog ni Jesus nga nakigsulti ngadto sa Amahan;
17 Ug walay adila nga makalitok, ni may ikasulat si bisan kinsa nga tawo, ni mga kasingkasing sa mga tawo makasabut niini nga mahinungdanon ug kahibulongan nga mga butang nga among nakita ug nadungog nga gipamulong ni Jesus; ug walay usa nga nakasabut sa kalipay nga mipuno sa among mga kalag sa panahon nga kami nakadungog kaniya nga nag-ampo alang kanamo ngadto sa Amahan.
18 Ug nahinabo nga sa nakahuman na si Jesus sa pag-ampo ngadto sa Amahan, siya mitindog; ug hilabihan ang gibati sa pundok sa mga katawhan nga sila gisanapan sa akalipay.
19 Ug nahinabo nga si Jesus namulong ngadto kanila, ug sila gipatindog.
20 Ug sila nanindog gikan sa yuta, ug siya miingon ngadto kanila: Bulahan kamo tungod sa inyong hugot nga pagtuo. Ug karon tan-awa, ang akong hingpit nga kalipay nabug-os.
21 Ug sa diha nga siya nakalitok na niini nga mga pulong, siya amihilak, ug ang pundok sa mga katawhan nakasaksi niini, ug siya mikuha sa ilang gagmay nga mga bata, sa tinagsa, ug bmipanalangin kanila, ug nag-ampo ngadto sa Amahan alang kanila.
22 Ug sa diha nga siya nakahimo na niini siya mihilak pag-usab;
23 Ug siya namulong ngadto sa pundok sa mga katawhan, ug miingon ngadto kanila: Tan-awa ang inyong gagmay nga mga bata.
24 Ug samtang sila mipunting sa ilang mga mata paingon sa langit, ug sila nakakita sa langit nga naabli, ug sila nakakita sa mga anghel nanaog gikan sa langit nga ingon og diha sa taliwala sa kalayo; ug sila nanaog ug agialirongan kadtong gagmay nga mga bata, ug sila gialirongan sa kalayo; ug ang mga anghel nangalagad ngadto kanila.
25 Ug ang pundok sa mga katawhan nakakita ug nakadungog ug nagpamatuod; ug sila nasayud nga ang ilang talaan tinuod kay silang tanan nakakita ug nakadungog, matag tawo alang sa iyang kaugalingon; ug ang ilang gidaghanon mga duha ka libo ug lima ka gatus ka mga kalag; ug sila naglakip sa mga lalaki, mga babaye ug mga bata.


text:
Cebu City – Nipirma na og kontrata ang basketball player nga si Vince Carter sa Atlanta Hawks alang sa 2019-2020 NBA season.
Wa pa’y laing gipagawas nga detalye mahitungod sa kontrata apan mao na kini ang uwahing season ni carter sa NBA.
Momugna og kasaysayan si Carter sa iyang katapusang tuig.
Siya na ang ilhon nga labing unang magduduwa nga miapil sa kapin 20 season sa NBA.
Si Carter, mao ra sab magduduwa sa liga nga nakaduwa sulod sa upat ka dekada.
Gawas niya, kompirmado na sab nga moduwa sa hawks ang NBA Guard player nga si Tahjere McCall. (DYARNewsCenter/GO)


text:
"Di ba Ester, ang barko sa imong bana may byahe sad sa Gulf of Aden? Moagi dapit sa Somalia?" pangutana ni Laling. Hilum lang na mitando si Ester. Ug sa kalit lang dayon daghan ang misantok sa iyang hunahuna. Sa karong panahona ang Gulf of Aden ang pinakadelikado nga lugar sa tibuok kalibutan para sa mga nagtrabaho sa barko. Naa diri nagpugad ang mga pinakamangtas na pirata, ang mga Somalian pirates. Gibati niya ang kakulba ug kabalaka. Nawala sa iyang buot ang kaistorya daw nilupad ang iyang kalag sa laing lugar. Nahisgutan ang Somalia, kay naa karon si Ester sa usa ka haya. Ang namatay: ang bana ni Laling, chief mate sa barko. Namatay kini sa ospital, diri na sa Pilipinas, dugay ra kini nasakit, pero wala gi-admit sa ospital kung wala makauli sa Pinas. Ug duha lang kabuwan, sukad sa iyang pag-abot, pagkauli sa Pilipinas, nabugtuan na kini sa kinabuhi. Ang pagkahibaw ni Ester, pneumonia, ang usa sa mga sakit sa bana ni Laling , pero daghan pa kuno to, wala na lang niya mahinumdumi, unsa pa tong mga sakita.
Grabe kamalas ni Laling, naapil man diay tong iyang bana sa mga hostages na gikuptan sa mga somalian pirates. Ug sigun sa istorya, tulo kabuwan, una sila gibuhian sa mga pirata, kay dugay mihatag og ransom ang tag-iya sa ilang barko. Dili makatawo ang kondisyon nga nahiaguman sa bana ni Laling, kuwang sa kaon, kuwang sa tulog, kay sa karon ug unya, gibalhin-balhin sila og lugar sa mga pirata, gilikayan nga matultulan ang ilang kampo sa mga awtoridad. Ang lubat ug kurat nga gihatag sa mga pirata kanila, mikutkut sa ilang hunahuna ug kasingkasing, mura og baga, nga hinay-hinay gisunog ang ilang pagkatawo, nga sa matag adlaw nga mulabay nagkadako kini, mikaylap ang baga, ang nasunog, ang nadaut, ug ang kabalaka nga dili na nila makita pa pag-usab ang pamilya, ang nagdugang usab og kapait sa ilang kahimtang. Wala lagi mamatay ang Chief Mate didto sa mga kamot sa pirata, wala kini mapusili, apan nakabaton man sad siyag og mga klase-klase nga sakit, nga ingon pa sa doktor, mga "complications".
Ug sa pag-uli ni Ester sa iyang balay pugos niyang giwagtang ang sakit nga gibati, dili niya gusto nga mapansin kini sa mga anak. Nganong na ingon ini naman ang panahon oi? Ang nahimong pangutana ni Ester sa kaugalingon. Kay adtong miaging adlaw lang, nakita niya sa TV ang balita nga may duha na sad ka seaman ang namatay, gipusil sa mga Somalian pirates, kay misukol sila sa aktong gisikop sa mga pirata ang ilang barko. Sa karon, banabana sa atong gobyerno, nga naa na sa 400 ka filipino ang gi-hostage sa Somalia, nga wala pa buhii, nga nangandoy na untana may kanila molukat, mo-ransom kundili man mo-rescue. Nabaraw ang paghinuktok ni Ester sa pagdunol sa iyang kinamagwangan anak sa celphone nga dugay na nag-ring.
"Ma, si papa nanawag," ingon sa iyang anak. Dali-dali nga gikuha ni Ester ang celphone gikan sa anak. Tuod ang iyang bana ang nanawag.
"Hello," ang pahiunang timbaya ni Ester sa bana. AB sa barko ang bana ni Ester, ang timonil. Nangumusta ang bana sa ilang sitwasyon, nga gitubag sab ni Ester nga OK ra sila. Sa wala lang damha nasul-ot ni Ester ang pangutana nga, "Kanus-a man mo moagi sa Somalia?"
"Sunod semana," ang tubag sa bana, apan naintriga kini. "Ngano man?"
Gisumbong ni Ester ang iyang kabalaka sa sitwasyon, ug mahitungod sa mga balita na iyang nadungog kabahin sa lugar na agian sa bana.
"Ayaw kabalaka, kay ig-agi namo didto, magbutang man mi og razor wires palibot sa barko, usa pa, kusog modagan amo barko oi, dili na sila kagukod, kanang mga pirata. Unya naa pa mi escort nga military, duha kabuok, mosakay sa barko, pag-transit namo didto sa Gulf of Aden," pasalig sa bana ni Ester.
"Pero, nabalaka man gihapon ko Love," ingon ni Ester.
"Unsa pa may imong gikabalak-an diay?" pangutana sa bana.
"Nabalaka jud ko Love, kana bang, kung madakpan mo sa pirata, ma-hostage mo, padayon pa ba ang among allotment niana?" THE END


text:
- Ngalan sa Ngalan: mga anak
- Type Item: Casual nga sapatos
- Cebuano News: Maayo
- gender: mga batang lalaki
- Paglikol nga Type: Hook & Loop
- Ibabaw nga Materyal: PU
- Lining nga Materyal: PU
- Type Pattern: geometric
- Sakto ra: Tugbang sa tinuod nga gidak-on, himoa ang imong normal nga gidak-on
- Outsole nga Materyal: TPR
- Panahon: tingpamulak, tinghunlak
- Insole Material: TPR
Size Chart:
Mubo nga sulat: Palihug matikdi nga ang gidak-on sa ibabaw usa ka gitas-on sa sulod. Ug mahimong adunay sayup nga 0-1cm tungod sa pagsukod pinaagi sa kamot. Palihug pilia ang mas dako nga gidak-on alang sa mga tiil sa mga bata nga kusog nga motubo. Ang gidak-on nga imong gikinahanglan = gitas-on sa mga tiil sa imong anak + 0.8 ~ 1.5cm


text:
SANGIT SA SONA
Kon wa kang kapahimus sa mas baratong presyo sa tambal hangtod karon, kapin sa usa ka tuig human napasar sa Kongreso ug napirmahan ni Pres. Arroyo ang Cheaper Medicines Law, ginhawa una og lawom. Ug pangaliya nga tumanon sa higanteng mga kompaniya sa tambal ang ilang saad nga us-osan ang presyo sa ilang tambal sa di pa ang State of the Nation Address (SONA) ni Arroyo karong Hulyo 27.
Mao diayng gipanghambog nang daan sa Malakanyang nga malipay ang katawhan sa SONA. Nagkasabot na diay silang daan nga baratuhon ang tambal dayong pakigpung ni Arroyo atubangan sa mga senador ug mga kongresista.
-o0o-
Ang ilang pagpaabot sa SONA nagpasabot og kapin sa tuig nga pagkalangay sa paglaslas sa presyo sa mga tambal, nga labihang mahala kon itandi sa samang mga tambal nga ginama sa samang mga kompaniya sa ubang kanasuran. Unsang matanga sa presidente nga makaako pagpaantos sa iyang katawhan aron lang may init siyang balita nga ikapasigarbo atol sa SONA?
Hagbay rang napasar ang balaod kansang kinatibuk-ang ulohan, Universally Accessible Cheaper and Quality Medicines Law, nipasalig unta pagpalingkawas sa katawhan gikan sa way kukaikog nga pagpaburot sa ginansiya sa higanteng mga kompaniya sa lana. Hagbay rang giduso ngadto sa Malakanyang ang kamandoan pagtakda og MRP (maximum retail price) alang sa mga tambal nga labinang gikinahanglan sa labing kabos nga mga pasyente. Apan gipili ni Arroyo ang pagpaabot sa SONA.
-o0o-
Makapasubo nang daan nga gipili ni Arroyo ang pagpakigtagbo sa mga kompaniya sa tambal (aron paminawon ang ilang pagpanalipod sa way sukaranang pagpaburot sa presyo dinhi, sukwahi sa mas ubos nga presyo nga ilang gitakda sa ubang kanasuran) inay sa labing timawa nga mga Pilipinhon nga padayong nahikawan sa batakang katungod sa kahimsog (aron unta mapahinumdoman kinsay mas nagkinahanglan sa tabang sa iyang buhatan).
Mas makapasubo nga ulug-ulogan pa gyong Arroyo ang masakitong mga Pilipinhon sa sinabotan nga laslas sa presyo, nga mas ubos ug mas taphaw kay sa gitakda unta sa mga lagda nga giyak-an lang sa iyang buhatan.
-o0o-
Kon gipirmahan pa lang untang Arroyo ang executive order sa MRP sa 22 ka tambal, makaginhawa na unta og luag ang mga pasyente. Di na unta atakehon sa mas grabeng sakit tungod sa kamahal sa tambal alang sa yanong ubo ug hilanat.Niang pipila sa mga tambal nga ipaubos unta sa MRP apan giisnab ni Arroyo: Tambal batok high blood pressure, Norvasc, nga mahimo na untang P22.50 gikan sa P44.50; tambal sa diabetes, Diamicron, nga mokanaog unta ngadto sa P7.35 gikan sa P14.75; antibiotic nga Zithromax nga mobarato unta ngadto sa P149.37 gikan sa P298.75; ug antibiotic nga Augmentin suspension 60 ml nga laslasan unta ngadto sa P179.50 gikan sa P359. [30] leo_lastimosa@abs-cbn.com


text:
Tayikistan
Ang Republika sa Tadjikistan (Tinayiko: ToҷиkиcToH, IPA: [toʤikɪsˈton] o [tɒːʤikɪsˈtɒn]) o Tajikistan sa Iningles usa ka mabukid ug landlocked nga nasod sa Asya Sentral. Ang Afghanistan ang border sa habagatan, Uzbekistan sa kasadpan, Kyrgyzstan sa amihanan, ug China sa sidlakan. Kadaghanan sa populasyon mga Tajik nga grupong etniko, nga adunay kapareho sa kultura ug kasaysayan sa mga Irano ug Uzbek. Kini ang lokasyon kaniadto sa Imperyong Samanid, nga ang dakbayan mao ang Samarkand nga gipundar ni Alexander The Great sa Macedon, ang Tajikistan nahimong constituent republic sa Unyon sa Sobyet sa ika-20 siglo, isip Tajik Soviet Socialist Republic.